4. การประกอบธุรกิจของแต่ละสายผลิตภัณฑ์

1. ลักษณะผลิตภัณฑ์

สายธุรกิจชำแหละและแปรรูปเนื้อไก่

สายธุรกิจชำแหละไก่และแปรรูปเนื้อไก่ดำเนินการโดยบริษัท จีเอฟพีที จำกัด (มหาชน) ซึ่งเป็นบริษัทใหญ่ของกลุ่ม ผลิตภัณฑ์ของบริษัทฯ คือ ชิ้นส่วนไก่สด และผลิตภัณฑ์ไก่แปรรูปปรุงสุก รวมถึงผลิตภัณฑ์พลอยได้จากการชำแหละไก่ โดย มีช่องทางการจัดจำหน่ายทั้งในประเทศและต่างประเทศ โดยคิดเป็นสัดส่วนร้อยละ 63 และร้อยละ 37 ตามลำดับ สภาวะการแข่งขัน ทางการตลาดของธุรกิจนี้แบ่งออกเป็น 2 ส่วนดังนี้

1)  ตลาดภายในประเทศ

คู่แข่งขันของบริษัทฯ คือผู้ประกอบการโรงชำแหละไก่ในประเทศ ซึ่งบริษัทฯ
มีความได้เปรียบเนื่องจากบริษัทฯ ทำธุรกิจครบวงจร คือตั้งแต่ผลิตอาหารสัตว์ เลี้ยงไก่ ชำแหละไก่
และแปรรูปสินค้า ทำให้สามารถควบคุมคุณภาพของผลิตภัณฑ์ รวมทั้งควบคุมต้นทุนการผลิตของบริษัทฯ
ได้อีกด้วย

2)  ตลาดต่างประเทศ

คู่แข่งขันของบริษัทฯ คือผู้ผลิตเนื้อไก่รายใหญ่ของโลก เช่น สหรัฐอเมริกา บราซิล และจีน
ประเทศไทยจัดเป็นหนึ่งในผู้ผลิตเนื้อไก่รายใหญ่รายหนึ่ง
และมีศักยภาพเพียงพอที่จะแข่งขันกับประเทศคู่แข่งได้
โดยที่มูลค่าการส่งออกส่วนใหญ่จะเป็นผลิตภัณฑ์แปรรูปจากเนื้อไก่ปรุงสุกในช่วงต้นปี
และส่งออกไก่สดแช่แข็งได้ในช่วงปลายปี
เนื่องจากตลาดสหภาพยุโรปเพิ่งจะอนุญาตให้มีการนำเข้าไก่สดแช่แข็งจากประเทศไทย
หลังจากที่ประเทศไทยสามารถควบคุมการระบาดของโรคไข้หวัดนกได้

การพึ่งพาผู้จัดจำหน่ายรายใหญ่หรือน้อยราย

วัตถุดิบหลักสำคัญที่ใช้คือไก่เนื้อ บริษัทฯ ต้องพึ่งพาผู้จัดจำหน่ายรายใหญ่เพียงรายเดียว คือ บริษัท
เอ็ม.เค.เอส.ฟาร์ม จำกัด ซึ่งเป็นผู้เลี้ยงไก่เนื้อ ในปี 2555 มียอดสั่งซื้อเป็นจำนวน 3,800
ล้านบาท บริษัทฯ คาดว่าจะไม่มีผลกระทบต่อการดำเนินธุรกิจจากการพึ่งพาผู้จัดจำหน่ายรายเดียว
เนื่องจากบริษัทดังกล่าวเป็นบริษัทย่อยและมีผู้บริหารกลุ่มเดียวกัน

สิทธิประโยชน์

บริษัท จีเอฟพีที จำกัด (มหาชน) ได้รับบัตรส่งเสริมการลงทุนจำนวน 4 ฉบับ
จากคณะกรรมการส่งเสริมการลงทุน โดยได้รับสิทธิประโยชน์ตามพระราชบัญญัติส่งเสริมการลงทุน
พ.ศ. 2520 ตามมาตรา 25, 26, 28, 31 วรรค 1, 31 วรรค 2, 31 วรรค 3, 31 วรรค
4, 34, 36(1), 36(2) และมาตรา 37
สิทธิประโยชน์ที่ได้รับรวมทั้งการได้รับยกเว้นอากรขาเข้าสำหรับเครื่องจักรตามที่อนุมัติ
และให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
100 ของเงินลงทุน ไม่รวมค่าที่ดินและทุนหมุนเวียนมีกำหนดเวลา 8 ปี
นับแต่วันที่เริ่มมีรายได้จากการประกอบกิจการตามรายละเอียดดังนี้

  --------------- ------------ ------------------------- -------------- ------------
  บัตรส่งเสริมเลขที่   ลงวันที่        ประเภทกิจการที่ส่งเสริม        วันที่เริ่มมีรายได้   วันหมดอายุ

  1776(2)/2545    11 ธันวาคม    ผลิตอาหารสำเร็จรูปจากเนื้อไก่   21 มกราคม 2548 20 มกราคม
                  2545                                                  2556

  1699(3)/2547    25 สิงหาคม    ผลิตอาหารสำเร็จรูปจากเนื้อไก่   23 กรกฎาคม     22 กรกฎาคม
                  2547                                   2550           2558

  1329(2)/2552    24 เมษายน    ผลิตไก่ชำแหละ               1 กรกฎาคม 2554 30 มิถุนายน
                  2552                                                  2562

  1051(3)/2553    18 มกราคม    ผลิตอาหารสำเร็จรูปจากเนื้อไก่   15 มกราคม 2554 14 มกราคม
                  2553                                                  2562
  --------------- ------------ ------------------------- -------------- ------------

สายธุรกิจอาหารสัตว์

สายธุรกิจอาหารสัตว์ ดำเนินการโดย บริษัท กรุงไทยอาหารสัตว์ จำกัด (มหาชน) ผลิตภัณฑ์หลักของบริษัทฯ คือ อาหารสัตว์บกและอาหารสัตว์น้ำ บริษัทฯ จำหน่ายอาหารสัตว์บกโดยเฉพาะอาหารไก่ให้กับบริษัท เอ็ม.เค.เอส. ฟาร์ม จำกัด, บริษัท ฟาร์มกรุงไทย จำกัด และบริษัท จีพี บรีดดิ้ง จำกัด ตลอดจนผู้เลี้ยงสัตว์ทั่วไป สำหรับอาหารสัตว์น้ำ จำหน่ายให้กับผู้เลี้ยงสัตว์น้ำทั่วไป สภาวะการแข่งขันธุรกิจอาหารสัตว์นี้ ไม่ค่อยรุนแรงมากนัก เนื่องจากร้อยละ 53 ขายให้กับบริษัทที่เกี่ยวข้องกัน ส่วนร้อยละ 47 ขายให้กับผู้เลี้ยงสัตว์อิสระทั่วไป บริษัทฯ มีจุดแข็งที่สำคัญคือ เป็นบริษัทที่ประกอบธุรกิจอาหารสัตว์มานานมากกว่า 20 ปี ทำให้ลูกค้ามั่นใจในคุณภาพของผลิตภัณฑ์ของบริษัทฯ รวมทั้งได้จัดให้มีนักวิชาการคอยให้คำปรึกษา ดูแล การเลี้ยงสัตว์ ซึ่งทำให้ลูกค้ามั่นใจในผลิตภัณฑ์ของบริษัทฯ มากยิ่งขึ้น นอกจากนี้ ยังมีฟาร์มเลี้ยงไก่พ่อแม่พันธุ์ โดยเลี้ยงในโรงเรือนระบบปิดปรับอากาศ (Evaporative Cooling System) ซึ่งเป็นระบบที่เลี้ยงสัตว์ในโรงเรือนปิด มีระบบการให้อาหารและน้ำอัตโนมัติ เพื่อผลิตไข่เชื้อขายให้กับบริษัท ฟาร์มกรุงไทย จำกัด

การพึ่งพาลูกค้ารายใหญ่หรือน้อยราย

ในส่วนของอาหารสัตว์ บริษัทฯ พึ่งพาลูกค้ารายใหญ่เพียง 3 ราย คือ บริษัท เอ็ม.เค.เอส. ฟาร์ม
จำกัด, บริษัท ฟาร์มกรุงไทย จำกัด และบริษัท จีพี บรีดดิ้ง จำกัด และในส่วนของไข่เชื้อ บริษัทฯ
พึ่งพาลูกค้าเพียงรายเดียว คือ บริษัท ฟาร์มกรุงไทย จำกัด โดยในปี 2555
มียอดจำหน่ายอาหารไก่เป็นจำนวนเงิน 5,903 ล้านบาท และยอดจำหน่ายไข่เชื้อ เป็นจำนวนเงิน
138 ล้านบาท บริษัทฯ
คาดว่าจะไม่มีผลกระทบต่อการดำเนินธุรกิจจากการพึ่งพาลูกค้ารายใหญ่จำนวนน้อยราย
เนื่องจากบริษัทดังกล่าวเป็นบริษัทที่เกี่ยวข้องกันและมีผู้บริหารกลุ่มเดียวกัน

สิทธิประโยชน์

บริษัท กรุงไทยอาหารสัตว์ จำกัด (มหาชน) ซึ่งเป็นบริษัทย่อย ได้รับบัตรส่งเสริมการลงทุน ในกิจการผลิตไข่ไก่เชื้อ จำนวน 1 ฉบับ และในกิจการผลิตอาหารสัตว์หรือส่วนผสมอาหารสัตว์ จำนวน 2 ฉบับ จากคณะกรรมการส่งเสริมการลงทุน โดยได้รับสิทธิประโยชน์ตามพระราชบัญญัติส่งเสริมการลงทุน พ.ศ. 2520 ตามมาตรา 25, 26, 28, 31 วรรค 1, 31 วรรค 3, 31 วรรค 4 , 34 และ 37 สิทธิประโยชน์ที่ได้รับรวมทั้งการได้รับยกเว้นอากรขาเข้าสำหรับเครื่องจักรตามที่อนุมัติ และให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ 100 ของเงินลงทุน ไม่รวม ค่าที่ดินและทุนหมุนเวียนมีกำหนดเวลา 8 ปี นับแต่วันที่เริ่มมีรายได้จากการประกอบกิจการตามรายละเอียดดังนี้

  --------------- ------------ ------------------------------ -------------- ------------
  บัตรส่งเสริมเลขที่   ลงวันที่        ประเภทกิจการที่ส่งเสริม             วันที่เริ่มมีรายได้   วันหมดอายุ

  1429(2)/2546    21 สิงหาคม    ผลิตไข่ไก่เชื้อ                     14 มิถุนายน 2549 13 มิถุนายน
                  2546                                                       2557

  1850(2)/2548    20 กันยายน    ผลิตอาหารสัตว์หรือส่วนผสมอาหารสัตว์   1 มิถุนายน 2552  31 พฤษภาคม
                  2548                                                       2560

  1173(2)/2553    16 กุมภาพันธ์   ผลิตอาหารสัตว์หรือส่วนผสมอาหารสัตว์   12 กรกฎาคม     11 กรกฎาคม
                  2553                                        2555           2563
  --------------- ------------ ------------------------------ -------------- ------------

สายธุรกิจไก่ปู่ย่าพันธุ์

สายธุรกิจไก่ปู่ย่าพันธุ์ ดำเนินการโดยบริษัท จีพี บรีดดิ้ง จำกัด
โดยเริ่มจากการซื้อลูกไก่ปู่ย่าพันธุ์จากต่างประเทศและนำมาเลี้ยงโดยโรงเรือนระบบปิดปรับอากาศ
(Evaporative Cooling System) ซึ่งเป็นระบบที่เลี้ยงสัตว์ในโรงเรือนปิด
มีระบบการให้อาหารและน้ำอัตโนมัติ
เพื่อผลิตลูกไก่พ่อแม่พันธุ์เนื้อแล้วจำหน่ายลูกไก่พ่อแม่พันธุ์เนื้อให้กับ บริษัท ฟาร์มกรุงไทย จำกัด,
บริษัท กรุงไทยอาหารสัตว์ จำกัด (มหาชน)
และผู้เลี้ยงไก่พ่อแม่พันธุ์ทั่วไปทั้งภายในประเทศและต่างประเทศ
สภาวะการตลาดของธุรกิจนี้มีการแข่งขันค่อนข้างมาก แต่เนื่องจากบริษัทฯ
เป็นบริษัทย่อยในกลุ่มจีเอฟพีที ซึ่งทำธุรกิจครบวงจร ทำให้บริษัทฯ
ไม่เกิดสภาวะการแข่งขันกับบริษัทคู่แข่ง

การพึ่งพาลูกค้ารายใหญ่หรือน้อยราย

บริษัทฯ ต้องพึ่งพาลูกค้ารายใหญ่เพียง 2 ราย คือ บริษัท ฟาร์มกรุงไทย จำกัด และบริษัท
กรุงไทยอาหารสัตว์ จำกัด (มหาชน) โดยมียอดซื้อลูกไก่พ่อแม่พันธุ์ในปี 2555 เป็นจำนวน 109
ล้านบาท
บริษัทคาดว่าจะไม่มีผลกระทบต่อการดำเนินธุรกิจจากการพึ่งพาลูกค้ารายใหญ่จำนวนน้อยราย
เนื่องจากบริษัทดังกล่าวเป็นบริษัทที่เกี่ยวข้องกันและมีผู้บริหารกลุ่มเดียวกัน

สิทธิประโยชน์

บริษัท จีพี บรีดดิ้ง จำกัด
ซึ่งเป็นบริษัทย่อยได้รับบัตรส่งเสริมการลงทุนในกิจการผลิตลูกไก่พ่อแม่พันธุ์เนื้อประเภท 1.4
กิจการขยายพันธุ์สัตว์
จากคณะกรรมการส่งเสริมการลงทุนและได้สิทธิประโยชน์ตามพระราชบัญญัติส่งเสริมการลงทุน พ.ศ.
2520 ตามมาตรา 25, 26, 28, 31 วรรค 1, 31 วรรค 3, 31 วรรค 4 และ 34
สิทธิประโยชน์ที่ได้รับ รวมทั้งการได้รับยกเว้นอากรขาเข้าสำหรับเครื่องจักรตามที่อนุมัติ
ยกเว้นภาษีเงินได้นิติบุคคลสำหรับกำไรสุทธิรวมกันไม่เกินร้อยละ 100
ของเงินลงทุนไม่รวมค่าที่ดินและทุนหมุนเวียนมีกำหนดเวลา 8 ปี
นับแต่วันที่เริ่มมีรายได้จากการประกอบกิจการ ตามรายละเอียดดังนี้

  --------------- ------------ ----------------------- -------------- -----------
  บัตรส่งเสริมเลขที่   ลงวันที่        ประเภทกิจการที่ส่งเสริม      วันที่เริ่มมีรายได้   วันหมดอายุ

  1932(2)/2548    11 ตุลาคม     ผลิตลูกไก่พ่อแม่พันธุ์เนื้อ       9 กันยายน 2549  8 กันยายน
                  2548                                                2557
  --------------- ------------ ----------------------- -------------- -----------

สายธุรกิจฟาร์มเลี้ยงไก่พ่อแม่พันธุ์

สายธุรกิจฟาร์มเลี้ยงไก่พ่อแม่พันธุ์ ดำเนินการโดยบริษัท ฟาร์มกรุงไทย จำกัด โดยซื้อลูกไก่พ่อแม่พันธุ์เนื้อจากฟาร์มไก่ปู่ย่าพันธุ์จาก บริษัท จีพี บรีดดิ้ง จำกัด และซื้อลูกไก่พ่อแม่พันธุ์ไข่จากต่างประเทศ และนำมาเลี้ยงโดยโรงเรือนระบบปิดปรับอากาศ (Evaporative Cooling System) ซึ่งเป็นระบบที่เลี้ยงสัตว์ในโรงเรือนปิด มีระบบการให้อาหารและน้ำอัตโนมัติ เพื่อผลิตลูกไก่พันธุ์เนื้อและลูกไก่พันธุ์ไข่ แล้วจำหน่ายลูกไก่พันธุ์0เนื้อทั้งหมดให้กับ บริษัท เอ็ม.เค.เอส. ฟาร์ม จำกัด ส่วนลูกไก่พันธุ์ไข่จำหน่ายให้กับ บริษัท กรุงไทยอาหารสัตว์ จำกัด (มหาชน) ซึ่งเป็นบริษัทที่เกี่ยวข้องกัน และผู้เลี้ยงอิสระทั่วไปที่ทำฟาร์มเลี้ยงไก่พันธุ์ไข่ สภาวะการตลาดของธุรกิจนี้มีการแข่งขันค่อนข้างมาก แต่เนื่องจากบริษัทฯ เป็นบริษัทย่อยในกลุ่มจีเอฟพีที ซึ่งทำธุรกิจเกษตร ครบวงจร ทำให้ไม่เกิดสภาวะการแข่งขันกับบริษัทคู่แข่ง

การพึ่งพาลูกค้ารายใหญ่หรือน้อยราย

บริษัทฯ ต้องพึ่งพาลูกค้ารายใหญ่เพียง 2 ราย คือ บริษัท เอ็ม.เค.เอส. ฟาร์ม จำกัด และบริษัท
กรุงไทยอาหารสัตว์ จำกัด (มหาชน) โดยในปี 2555
มียอดจำหน่ายลูกไก่พันธุ์ไข่เนื้อและลูกไก่พันธุ์ไข่เป็นจำนวน 880 ล้านบาท
บริษัทคาดว่าจะไม่มีผลกระทบต่อการดำเนินธุรกิจจากการพึ่งพาลูกค้ารายใหญ่จำนวนน้อยราย
เนื่องจากบริษัทดังกล่าวเป็นบริษัทที่เกี่ยวข้องกันและมีผู้บริหารกลุ่มเดียวกัน

สิทธิประโยชน์

บริษัท ฟาร์มกรุงไทย จำกัด ซึ่งเป็นบริษัทย่อยได้รับบัตรส่งเสริมการลงทุนในกิจการผลิตลูกไก่
ประเภท 1.5 กิจการขยายพันธุ์สัตว์ หรือเลี้ยงสัตว์ จำนวน 2 ฉบับ
จากคณะกรรมการส่งเสริมการลงทุนและได้สิทธิประโยชน์ตามพระราชบัญญัติส่งเสริมการลงทุน พ.ศ.
2520 ตามมาตรา 25, 26, 28, 31 วรรค 1, 31 วรรค 3, 31 วรรค 4 และ 34
สิทธิประโยชน์ที่ได้รับ รวมทั้งการได้รับยกเว้นอากรขาเข้าสำหรับเครื่องจักรตามที่อนุมัติ
ยกเว้นภาษีเงินได้นิติบุคคลสำหรับกำไรสุทธิรวมกันไม่เกินร้อยละ 100
ของเงินลงทุนไม่รวมค่าที่ดินและทุนหมุนเวียนมีกำหนดเวลา 8 ปี
นับแต่วันที่เริ่มมีรายได้จากการประกอบกิจการ ตามรายละเอียดดังนี้

  --------------- ------------ ---------------------- -------------- -----------
  บัตรส่งเสริมเลขที่   ลงวันที่        ประเภทกิจการที่ส่งเสริม     วันที่เริ่มมีรายได้   วันหมดอายุ

  1187(2)/2553    26 มกราคม    ผลิตลูกไก่                ยังไม่มีรายได้     -
                  2553                                               

  1591(2)/2553    16 มีนาคม     ผลิตลูกไก่                ยังไม่มีรายได้     -
                  2553                                               
  --------------- ------------ ---------------------- -------------- -----------

สายธุรกิจฟาร์มเลี้ยงไก่เนื้อ

สายธุรกิจฟาร์มเลี้ยงไก่เนื้อ ดำเนินการโดยบริษัท เอ็ม.เค.เอส. ฟาร์ม จำกัด ผลิตภัณฑ์หลักของบริษัทฯ คือ ไก่เนื้อ โดยมีวัตถุดิบหลักคือลูกไก่พันธุ์เนื้อ ซื้อจากบริษัท ฟาร์มกรุงไทย จำกัด และอาหารไก่ ซื้อจากบริษัท กรุงไทยอาหารสัตว์ จำกัด (มหาชน) ส่วนวัตถุดิบอื่น เช่น วัคซีน ฯลฯ ซื้อจากบริษัทในประเทศ และนำมาดำเนินการเลี้ยงในโรงเรือนด้วยระบบปิดปรับอากาศ (Evaporative Cooling System) ซึ่งเป็นระบบที่เลี้ยงสัตว์ในโรงเรือนปิด มีระบบการให้อาหารและน้ำอัตโนมัติ จนอายุครบ 41 ถึง 43 วัน แล้วจึงจำหน่ายให้กับบริษัท จีเอฟพีที จำกัด (มหาชน) และ บริษัท จีเอฟพีที นิชิเร (ประเทศไทย) จำกัด ซึ่งเป็นบริษัทร่วมทุนของบริษัทใหญ่ ดังนั้น สภาวะการตลาดของบริษัทนี้ แทบจะไม่มีการแข่งขัน เนื่องจากลูกค้ารายใหญ่ของบริษัทฯ คือ บริษัทใหญ่และบริษัทร่วมทุนของบริษัทใหญ่

การพึ่งพาลูกค้ารายใหญ่หรือน้อยราย

บริษัทพึ่งพาลูกค้ารายใหญ่เพียง 2 รายคือ บริษัท จีเอฟพีที จำกัด (มหาชน) และบริษัท จีเอฟพีที
นิชิเร (ประเทศไทย) จำกัด โดยในปี 2555 มียอดจำหน่ายไก่เนื้อเป็นจำนวน 3,800 ล้านบาท
และ 2,960 ล้านบาท ตามลำดับ
บริษัทฯคาดว่าจะไม่มีผลกระทบต่อการดำเนินธุรกิจจากการพึ่งพาลูกค้ารายใหญ่จำนวนน้อยราย
เนื่องจากบริษัทแรกเป็นบริษัทใหญ่และมีผู้บริหารกลุ่มเดียวกัน ส่วนบริษัทที่สอง
เป็นบริษัทร่วมทุนของบริษัทใหญ่

สิทธิประโยชน์

บริษัท เอ็ม.เค.เอส.ฟาร์ม จำกัด ซึ่งเป็นบริษัทย่อยได้รับบัตรส่งเสริมการลงทุน ในกิจการเลี้ยงไก่เนื้อ ประเภท 1.5 กิจการเลี้ยงสัตว์ จำนวน 12 ฉบับ จากคณะกรรมการส่งเสริมการลงทุน และได้สิทธิประโยชน์ตามพระราชบัญญัติส่งเสริมการลงทุน พ.ศ. 2520 ตามมาตรา 25, 26, 28, 31 วรรค 1, 31 วรรค 3, 31 วรรค 4 และ 34 สิทธิประโยชน์ที่ได้รับรวมทั้งการได้รับยกเว้นอากรขาเข้าสำหรับเครื่องจักรตามที่อนุมัติ และภาษีเงินได้นิติบุคคลสำหรับกำไรสุทธิรวมกันไม่เกินร้อยละ 100 ของเงินลงทุน ไม่รวมค่าที่ดินและทุนหมุนเวียนมีกำหนดเวลา 8 ปี นับแต่วันที่เริ่มมีรายได้จากการประกอบกิจการตามรายละเอียดดังนี้

  -------------------------------------------------------------------------------
  บัตรส่งเสริมเลขที่   ลงวันที่         ประเภทกิจการที่ส่งเสริม    วันที่เริ่มมีรายได้   วันหมดอายุ
  --------------- ------------- --------------------- -------------- ------------
  1632(2)/2546    11 พฤศจิกายน   เลี้ยงไก่เนื้อ             12 พฤษภาคม     11 พฤษภาคม
                  2546                                2548           2556

  1571(2)/2551    6 มิถุนายน 2551 เลี้ยงไก่เนื้อ             17 เมษายน 2553 16 เมษายน
                                                                     2561

  2085(2)/2551    19 พฤศจิกายน   เลี้ยงไก่เนื้อ             8 ตุลาคม 2553   7 ตุลาคม 2561
                  2551                                               

  1341(2)/2552    28 เมษายน     เลี้ยงไก่เนื้อ             9 มิถุนายน 2554  8 มิถุนายน
                  2552                                               2562

  1470(2)/2552    5 มิถุนายน 2552 เลี้ยงไก่เนื้อ             5 มิถุนายน 2554  4 มิถุนายน
                                                                     2562

  1897(2)/2553    24 สิงหาคม     เลี้ยงไก่เนื้อ             25 ตุลาคม 2554  24 ตุลาคม
                  2553                                               2562

  1898(2)/2553    24 สิงหาคม     เลี้ยงไก่เนื้อ             ยังไม่มีรายได้     -
                  2553                                               

  2106(2)/2553    19 ตุลาคม 2553 เลี้ยงไก่เนื้อ             ยังไม่มีรายได้     -

  2107(2)/2553    19 ตุลาคม 2553 เลี้ยงไก่เนื้อ             ยังไม่มีรายได้     -

  2108(2)/2553    19 ตุลาคม 2553 เลี้ยงไก่เนื้อ             ยังไม่มีรายได้     -

  1674(2)/2554    9 มิถุนายน 2554 เลี้ยงไก่เนื้อ             ยังไม่มีรายได้     -

  1022(2)/2555    12 มกราคม     เลี้ยงไก่เนื้อ             ยังไม่มีรายได้     -
                  2555                                               
  -------------------------------------------------------------------------------

สายธุรกิจอาหารแปรรูป

สายธุรกิจอาหารแปรรูป ดำเนินการโดยบริษัท จีเอฟ ฟูดส์ จำกัด ผลิตภัณฑ์หลัก ได้แก่ ไส้กรอก
ลูกชิ้น ไก่ยอ และผลิตภัณฑ์แปรรูปอื่นๆ ซึ่งผลิตภัณฑ์จะอยู่ภายใต้เครื่องหมายการค้า “จีเอฟฟูดส์”
ตลาดที่สำคัญของธุรกิจนี้คือ ศูนย์จำหน่าย ตลาดสด และตลาดพ่อค้าคนกลาง บริษัทฯ
เผชิญกับสภาวะแข่งขันค่อนข้างรุนแรง เนื่องจากการผลิตไส้กรอก ลูกชิ้น ไก่ยอ
และผลิตภัณฑ์แปรรูปอื่น บางส่วนจะใช้เศษเนื้อไก่ที่เกิดจากการตัดแต่งของผลิตภัณฑ์ ซึ่งบริษัทฯ
มีคู่แข่งที่สำคัญ คือกลุ่มบริษัทที่ผลิตและจำหน่ายผลิตภัณฑ์อาหารแปรรูปเป็นหลัก

การพึ่งพาผู้จัดจำหน่ายรายใหญ่หรือน้อยราย

บริษัทฯ ต้องพึ่งพาผู้จัดจำหน่ายเพียงรายเดียวคือ บริษัท จีเอฟพีที จำกัด (มหาชน)
ซึ่งเป็นบริษัทใหญ่ในการซื้อวัตถุดิบหลักคือชิ้นส่วนไก่เนื้อเพื่อนำมาผลิตและจำหน่ายสินค้า โดยในปี
2555 มียอดการสั่งซื้อเป็นจำนวน 407 ล้านบาท บริษัทฯ
คาดว่าจะไม่มีผลกระทบต่อการดำเนินธุรกิจจากการพึ่งพาผู้จัดจำหน่ายรายใหญ่เพียงรายเดียว
เนื่องจากบริษัทดังกล่าวเป็นบริษัทใหญ่และมีผู้บริหารกลุ่มเดียวกัน

2. การตลาดและภาวะการแข่งขัน

สายธุรกิจชำแหละและแปรรูปเนื้อไก่

(ก) ลักษณะการตลาดของผลิตภัณฑ์

กลยุทธ์ในการแข่งขันที่สำคัญ

ในการจำหน่ายผลิตภัณฑ์ของบริษัทนั้น บริษัทฯ ให้ความสำคัญเป็นอย่างมากกับคุณภาพของผลิตภัณฑ์
อีกทั้งมีความได้เปรียบมากกว่าคู่แข่งขัน เนื่องจากบริษัทฯ
มีประสบการณ์มาหลายสิบปีทางด้านภาคปศุสัตว์ ทำให้คุณภาพผลิตภัณฑ์ เป็นที่ยอมรับของลูกค้า
นอกจากนี้ บริษัทฯ ได้พัฒนารูปแบบของผลิตภัณฑ์ให้มีความหลากหลาย ตามที่ลูกค้าต้องการ

บริษัทฯ มีนโยบายที่จะผลิตสินค้ามูลค่าเพิ่มเป็นสำคัญ
เนื่องจากต้นทุนการผลิตของไทยสูงกว่าคู่แข่งเล็กน้อย
ถ้าผลิตสินค้าธรรมดาอาจจะไม่สามารถแข่งขันประเทศอื่นได้ ดังนั้น บริษัทฯ
เน้นการผลิตไก่แปรรูปที่ต้องใช้แรงงานที่มีฝีมือ ให้มากขึ้น
ซึ่งประเทศอื่นที่เป็นคู่แข่งขันยังพัฒนาฝีมือได้ไม่ทัน
หรือคู่แข่งในบางประเทศมีอัตราค่าจ้างแรงงานที่สูง ไม่สามารถแข่งขันได้ นอกจากนี้บริษัทฯ
ยังให้ความสำคัญอย่างยิ่งในเรื่องของกระบวนการผลิตที่ต้องได้มาตรฐานสากล
มีกระบวนการตรวจสอบย้อนกลับ และควบคุมคุณภาพในการผลิตทุกขั้นตอนเพื่อให้สินค้าของบริษัทฯ
ปลอดภัยต่อการบริโภค
มีหน่วยงานในการประสานงานและติดตามควบคุมการขนส่งและจัดเก็บสินค้าให้เป็นไปตามมาตรฐาน
เพื่อผู้บริโภคและลูกค้ามีความมั่นใจในคุณภาพของสินค้า ทำให้ผลิตภัณฑ์ของบริษัทฯ
ยังคงสามารถแข่งขันได้ในตลาดต่างประเทศ

ลักษณะของลูกค้า

ลูกค้าในประเทศ สามารถแบ่งลักษณะของลูกค้าในประเทศได้เป็น 3 กลุ่มดังนี้

กลุ่มที่ 1 กลุ่มลูกค้าที่เป็นบริษัทย่อยและบริษัทร่วม ได้แก่ บริษัท จีเอฟ ฟูดส์ จำกัด
ซึ่งเป็นบริษัทย่อยของบริษัท จีเอฟพีที จำกัด (มหาชน)
รับซื้อชิ้นส่วนไก่ที่เกิดจากการตัดแต่งสินค้าต่างประเทศ เพื่อนำไปผลิตไส้กรอก
และผลิตภัณฑ์แปรรูปอื่น โดยมีสัดส่วนการซื้อร้อยละ 10 และบริษัทร่วม 2 แห่ง คือ บริษัท แมคคีย์
ฟู้ด เซอร์วิสเซส (ประเทศไทย) จำกัด และบริษัท จีเอฟพีที นิชิเร (ประเทศไทย) จำกัด
โดยมีสัดส่วนการซื้อคิดเป็นร้อยละ 20 และ 1 ของยอดขายในประเทศ ตามลำดับ
โดยที่บริษัทร่วมทั้ง 2 แห่ง
ซื้อชิ้นส่วนไก่เพื่อนำไปผลิตสินค้าส่งให้กับลูกค้าทั่วไปทั้งในประเทศและต่างประเทศ

กลุ่มที่ 2 กลุ่มลูกค้าที่เป็นบริษัทผู้ผลิตสินค้าแปรรูปเนื้อไก่เพื่อการส่งออก
ซึ่งลูกค้ากลุ่มนี้จะรับซื้อชิ้นส่วนไก่ โดยมีสัดส่วนร้อยละ 36 ของยอดขายภายในประเทศ
แล้วนำไปแปรรูปเป็นอาหารสำเร็จรูป และกึ่งสำเร็จรูปเพื่อการส่งออก

กลุ่มที่ 3 กลุ่มลูกค้าที่เป็นพ่อค้าคนกลางรายย่อย ๆ ซึ่งจะมารับสินค้าจากบริษัทฯ
ทุกวันเพื่อนำไปขายต่อผู้บริโภคอีกทอดหนึ่ง โดยมีสัดส่วนร้อยละ 33 ของยอดขายภายในประเทศ

ลูกค้าต่างประเทศ บริษัทฯ ส่งออกเนื้อไก่ไปยังต่างประเทศ ตลาดต่างประเทศที่สำคัญ ได้แก่ ญี่ปุ่น
ประเทศในกลุ่มสหภาพยุโรป ฮ่องกง และสิงคโปร์ เป็นต้น

กลุ่มลูกค้าเป้าหมาย

กลุ่มลูกค้าเป้าหมายของบริษัท คือ กลุ่มผู้บริโภคเนื้อสัตว์ทั้งในและต่างประเทศ

การจำหน่ายและช่องทางการจำหน่าย

  ผลิตภัณฑ์ของบริษัท จีเอฟพีที จำกัด (มหาชน) มีการจำหน่ายทั้งภายในประเทศและต่างประเทศ
  ภายใต้เครื่องหมายการค้า “GFPT” และเครื่องหมายการค้าของลูกค้า
  มีสัดส่วนแบ่งเป็นตลาดภายในประเทศร้อยละ 63 และตลาดต่างประเทศร้อยละ 37

  ตลาดภายในประเทศ สินค้าส่วนใหญ่เป็นผลพลอยได้จากการชำแหละไก่ เช่น ขนไก่ หัวไก่
  เครื่องใน กระดูก เศษเนื้อเศษหนัง โดยผู้ซื้อส่วนหนึ่งเป็นพ่อค้าคนกลาง
  ซึ่งเข้ามารับสินค้าทุกวันเพื่อนำไปส่งแก่ผู้บริโภคอีกต่อหนึ่ง
  และอีกส่วนหนึ่งเป็นสินค้าคุณภาพระดับส่งออก จำหน่าย
  ให้กับบริษัทที่เป็นผู้ผลิตสินค้าแปรรูปจากเนื้อไก่ โดยส่งออกอีกต่อหนึ่ง นอกจากนี้บริษัทย่อยคือ
  บริษัท จีเอฟ ฟูดส์ จำกัด เป็นผู้รับซื้อเนื้อไก่เพื่อนำไปผลิตไส้กรอก ส่วนบริษัทร่วมคือ บริษัท
  แมคคีย์ ฟู้ด เซอร์วิสเซส (ประเทศไทย) จำกัด จะนำไปผลิตเป็น ไก่ทอด เบอร์เกอร์ไก่ และ
  นักเก็ต เป็นต้น

  ตลาดต่างประเทศ บริษัท จีเอฟพีที จำกัด (มหาชน) ติดต่อขายสินค้าโดยตรงกับลูกค้า
  ซึ่งผู้นำเข้ารายใหญ่ คือ ประเทศญี่ปุ่นและกลุ่มประเทศในสหภาพยุโรป

(ข) สภาพการแข่งขันภายในอุตสาหกรรม

การแข่งขันภายในประเทศ ผู้ประกอบการโรงชำแหละไก่ในประเทศโดยส่วนใหญ่
มักอยู่ในลักษณะที่ครบวงจร คือ มีธุรกิจอาหารสัตว์ ผลิตลูกไก่ และฟาร์มเลี้ยงไก่เป็นของตนเอง

สำหรับการแข่งขันของบริษัท จีเอฟพีที จำกัด (มหาชน)
เมื่อเปรียบเทียบกับคู่แข่งขันรายอื่นภายในประเทศจัดได้ว่าอยู่ในระดับแนวหน้ารายหนึ่ง
และมีธุรกิจครบวงจร คือ โรงงานอาหารสัตว์ ฟาร์มเลี้ยงไก่ และโรงชำแหละไก่ การที่บริษัท
จีเอฟพีที จำกัด (มหาชน)
เป็นหนึ่งในบริษัทที่ครบวงจรย่อมจะได้เปรียบในการแข่งขันทั้งในด้านการควบคุมคุณภาพ
ความสามารถในการหาเนื้อไก่ป้อนเข้าโรงชำแหละ เนื่องจากมีฟาร์มเลี้ยงของตนเอง
ตลอดจนการปรับปรุงเทคนิคให้ทันสมัย
และสามารถกำหนดปริมาณให้สอดคล้องกับความต้องการของตลาดได้อย่างมีประสิทธิภาพ

การแข่งขันในตลาดต่างประเทศ คู่แข่งที่สำคัญในการส่งออกเนื้อไก่ปรุงสุกประกอบด้วย จีน บราซิล
และสหรัฐอเมริกา
ปัจจุบันการแข่งขันในตลาดส่งออกขึ้นอยู่กับความได้เปรียบของผู้ส่งออกในแต่ละประเทศ เช่น
ต้นทุนของสินค้า ค่าระวาง คุณภาพของสินค้า
ซึ่งประเทศไทยนับได้ว่ามีความได้เปรียบในเรื่องต้นทุนการผลิต คุณภาพ
ตลอดจนประสิทธิภาพในการพิจารณารูปแบบของสินค้าให้ตรงกับความต้องการของลูกค้า
ทำให้ไทยสามารถขยายตลาดส่งออกเพิ่มขึ้นทุกปี

(ค) ภาวะอุตสาหกรรมและสภาพการแข่งขันในอนาคต

สถานการณ์ในปี 2555

ภาวะการผลิต

ในปี 2555 ปริมาณการผลิตไก่เนื้อของโลกยังคงมีแนวโน้มเพิ่มขึ้นแม้ว่าประเทศผู้นำในการผลิต เช่น
ประเทศสหรัฐอเมริกา และประเทศบราซิลจะผลิตได้น้อยลงไปก็ตาม
ปริมาณการผลิตที่เพิ่มขึ้นนี้เป็นผลเนื่องมาจากความต้องการบริโภคผลิตภัณฑ์เนื้อไก่ที่เพิ่มขึ้นทดแทนเนื้อสัตว์ประเภทอื่น
เนื่องจากเนื้อไก่เป็นอาหารโปรตีนที่มีราคาถูกและมีไขมันต่ำ
นอกจากนั้นความต้องการบริโภคที่ยังสามารถขยายตัวได้ดีในประเทศที่ระดับการบริโภคเนื้อไก่ต่อคนยังค่อนข้างต่ำ
เช่น ประเทศเม็กซิโก ประเทศจีน
และประเทศในฝั่งสหภาพยุโรปตะวันออกซึ่งเป็นปัจจัยผลักดันให้การผลิตยังคงขยายตัวต่อไปได้ด้วย
แต่อย่างไรก็ตามราคาอาหารสัตว์ที่สูงขึ้นค่อนข้างมากโดยเฉพาะในช่วงครึ่งหลังของปี 2555
ก็ทำให้การผลิตโดยรวมยังเพิ่มได้ไม่มากนัก

ในปี 2555 ปริมาณผลผลิตไก่เนื้อรวมของโลกมีประมาณ 82.422 ล้านตัน เพิ่มขึ้นจากปี 2554
ร้อยละ 1.71 โดยประเทศสหรัฐอเมริกายังคงเป็นประเทศผู้ผลิตไก่เนื้อรายใหญ่ที่สุดของโลก
ตามมาด้วยประเทศจีน ประเทศบราซิล และประเทศในกลุ่มสหภาพยุโรป ตามลำดับ

ประเทศสหรัฐอเมริกาสามารถผลิตไก่เนื้อในปี 2555 ได้ประมาณ 16.476 ล้านตัน ลดลงจากปี
2554 ประมาณร้อยละ 1.7 ในขณะที่ประเทศจีนซึ่งเป็นผู้ผลิตรายใหญ่อันดับ 2
มีปริมาณผลผลิตไก่เนื้อราว 13.700 ล้านตัน เพิ่มขึ้นจาก ปี 2554 ร้อยละ 3.8
ส่วนประเทศบราซิลซึ่งเป็นผู้ผลิตอันดับรองลงมาผลิตไก่เนื้อได้ประมาณ 12.750 ล้านตัน ลดลงจาก
ปี 2554 เล็กน้อยคือประมาณร้อยละ 1.54 ในขณะที่กลุ่มสหภาพยุโรปซึ่งเป็นผู้ผลิตรายใหญ่อันดับ 4
นั้นผลิตเพิ่มขึ้นจากปี 2554 ร้อยละ 1.8 คือผลิตได้ประมาณ 9.480 ล้านตัน

ในส่วนของประเทศไทยนั้น ในปี 2555 มีการเลี้ยงไก่เนื้อรวมทั้งสิ้นประมาณ 1,264 ล้านตัว
คิดเป็นผลผลิตไก่เนื้อราว 1.830 ล้านตัน เพิ่มขึ้นจากปี 2554 ร้อยละ 6.9
การผลิตในประเทศที่ขยายตัวขึ้นส่วนหนึ่งเป็นเพื่อตอบสนองความต้องการบริโภคภายในประเทศที่เพิ่มขึ้น
นอกจากนั้นยังมีการขยายตัวอีกส่วนหนึ่งเพื่อสนองความต้องการของตลาดส่งออกซึ่งแม้อัตราเติบโตในส่วนนี้จะไม่สูงนัก
แต่ก็มีส่วนช่วยให้การผลิตยังคงเติบโตได้ต่อไป

ภาวะการตลาด

ตลาดในประเทศ

ความต้องการบริโภคเนื้อไก่และผลิตภัณฑ์ขยายตัวขึ้นตามภาวะเศรษฐกิจที่ฟื้นตัว
แม้ว่าราคาน้ำมันที่สูงขึ้นใน ปี 2555 จะทำให้อัตราเงินเฟ้อสูงขึ้นตามไปด้วย
แต่ก็มีผลกระทบต่อการบริโภคไม่มากนัก
เนื่องจากราคาของผลิตภัณฑ์ไก่เนื้อยังอยู่ในระดับที่ผู้บริโภคส่วนใหญ่มีอำนาจซื้อได้
และราคายังค่อนข้างถูกเมื่อเทียบกับเนื้อสัตว์ประเภทอื่น ๆ นอกจากนั้น
การเติบโตของธุรกิจฟาสต์ฟู้ด ซึ่งส่วนหนึ่งต้องใช้ผลิตภัณฑ์ไก่เนื้อเป็นวัตถุดิบ
ก็มีส่วนช่วยให้ความต้องการบริโภคในประเทศเพิ่มขึ้นได้มาก
การที่ความต้องการบริโภคเนื้อไก่ภายในประเทศยังคงขยายตัวอย่างต่อเนื่องเช่นนี้
จะมีส่วนช่วยหักล้างผลกระทบจากการที่ราคาวัตถุดิบอาหารสัตว์นั้นสูงขึ้น
ซึ่งเป็นต้นทุนการผลิตส่วนสำคัญไปได้บางส่วน
ทำให้ธุรกิจการเลี้ยงไก่เนื้อของไทยได้รับผลกระทบน้อยลงกว่าที่คาดหมาย

ในปี 2555 ปริมาณความต้องการบริโภคผลิตภัณฑ์ไก่เนื้อในประเทศมีราว 1.292 ล้านตัน
เพิ่มขึ้นจากปี 2554 ร้อยละ 3.4
ส่วนปริมาณบริโภคผลิตภัณฑ์ไก่เนื้อเฉลี่ยต่อคนนั้นเพิ่มขึ้นต่อเนื่องจากประมาณ 18.9
กิโลกรัมต่อคนต่อปีในปี 2554 และเป็น 19.8 กิโลกรัมต่อคนต่อปีในปี 2555

การส่งออก

การส่งออกผลิตภัณฑ์ไก่เนื้อของประเทศไทยในปี 2555 มีปริมาณรวมทั้งสิ้นประมาณ 538,500 ตัน
เพิ่มขึ้นจากปี 2554 ร้อยละ 16.4 และคิดเป็นมูลค่าการส่งออกรวมราว 68,055 ล้านบาท
เพิ่มขึ้นจากปี 2554 ร้อยละ 11.18
การที่อัตราการเพิ่มของมูลค่าต่ำกว่าอัตราเพิ่มของปริมาณส่งออกนั้น
เป็นเพราะราคาส่งออกที่ค่อนข้างต่ำ โดยเฉพาะอย่างยิ่งในช่วงครึ่งแรกของปี

อุปสรรคสำคัญของการส่งออกในปี 2555 นั้น ส่วนใหญ่เกิดจากการแข็งค่าของเงินบาท
ประกอบกับการที่ภาวะเศรษฐกิจโลกยังไม่ฟื้นตัวมากนักจากภาวะถดถอยโดยเฉพาะอย่างยิ่งในประเทศที่เป็นตลาดส่งออกหลักของประเทศไทยคือสหภาพยุโรป
นอกจากนั้นยังเป็นเพราะตลาดสหภาพยุโรปเพิ่งจะอนุญาตให้มีการนำเข้าไก่สดแช่แข็งจากประเทศไทยในช่วงปลายปี
2555
ทำให้การส่งออกไปยังสหภาพยุโรปในช่วงต้นปีมีเพียงเฉพาะผลิตภัณฑ์แปรรูปจากเนื้อไก่ปรุงสุกประเภทต่างๆ
เท่านั้น ปัญหาการห้ามนำเข้าไก่สดแช่แข็งนี้ส่งผลกระทบต่อการส่งออกของประเทศค่อนข้างมาก
เนื่องจากในอดีตช่วงก่อนการระบาดของไข้หวัดนกนั้น
ประเทศไทยเคยส่งออกไก่สดแช่แข็งเป็นมูลค่ากว่า 2 หมื่นล้านบาทต่อปี

ในด้านของตลาดส่งออก สหภาพยุโรปถือเป็นตลาดส่งออกผลิตภัณฑ์ไก่เนื้อที่สำคัญที่สุด โดยในปี 2555
ประเทศไทยส่งออกผลิตภัณฑ์ไก่เนื้อไปยังสหภาพยุโรปประมาณ 229,900 ตัน
ซึ่งเพิ่มขึ้นถึงประมาณร้อยละ 16.0 เมื่อเทียบกับปีที่ผ่านมา
เนื่องจากการที่ประเทศไทยสามารถส่งออกไก่สดแช่แข็งไปยังสหภาพยุโรปได้ในช่วงปลายปี
ถึงแม้ว่าการเติบโตของตลาดในสหภาพยุโรปจะค่อนข้างสูง แต่ก็ยังต่ำกว่าที่ควรจะเป็น
เพราะโควต้าที่ได้รับยังคงน้อยกว่าปริมาณส่งออกก่อนถูกยกเลิกการนำเข้า
เนื่องจากปัญหาการระบาดของไข้หวัดนกในปี 2547 นอกจากนั้น
ภาวะเศรษฐกิจถดถอยในหลายประเทศของสหภาพยุโรป ก็เป็นอีกอุปสรรคหนึ่งที่ทำให้การเติบโต
ไม่สามารถขยายตัวได้มากเท่าที่ควร

สำหรับตลาดในประเทศญี่ปุ่นซึ่งเป็นตลาดอันดับ 2 ของประเทศไทยนั้น ในปี 2555
มีปริมาณส่งออกผลิตภัณฑ์ไก่เนื้อประมาณ 218,100 ตัน เพิ่มขึ้นจากปีที่ผ่านมาร้อยละ 6.1
การที่ประเทศญี่ปุ่นนำเข้าผลิตภัณฑ์ไก่เนื้อจากประเทศไทยเพิ่มขึ้นนั้น
เนื่องมาจากผลของการลดอัตราภาษีให้กับผลิตภัณฑ์ไก่เนื้อจากประเทศไทย
ตามความตกลงหุ้นส่วนเศรษฐกิจระหว่างกัน (JTEPA)
และความได้เปรียบในการแข่งขันทั้งด้านฝีมือแรงงาน และด้านระยะทางการขนส่ง
เมื่อเทียบกับประเทศบราซิลซึ่งเป็นคู่แข่งสำคัญด้วย

นอกจากตลาดหลักทั้ง 2 แล้ว การส่งออกผลิตภัณฑ์ไก่เนื้อไปยังตลาดอื่นๆ
ยังมีปริมาณการส่งออกที่เพิ่มขึ้นกว่าปีก่อน โดยในปี 2555 มีปริมาณส่งออกผลิตภัณฑ์ไก่เนื้อประมาณ
90,500 ตัน ซึ่งเพิ่มขึ้นร้อยละ 54.0 เมื่อเทียบกับปีที่ผ่านมา
การเพิ่มขึ้นนี้นอกจากจะเป็นผลจากการพยายามขยายตลาดออกไปนอกเหนือจากกลุ่มตลาดหลัก
เพื่อลดความเสี่ยงในการส่งออกแล้ว
ยังเป็นเพราะหลายประเทศที่เคยห้ามนำเข้าไก่สดแช่แข็งจากประเทศไทยเช่น ประเทศแอฟริกาใต้
ประเทศกานา ประเทศบาห์เรน ประเทศสหรัฐอาหรับเอมิเรตส์ ประเทศอียิปต์ ประเทศโอมาน
ประเทศอิสราเอล ประเทศเวียดนาม ประเทศมาเลเซีย ประเทศฮ่องกง ประเทศลาว
ประเทศบรูไน ประเทศเนปาล และประเทศศรีลังกา
ได้ยอมให้มีการนำเข้าได้ใหม่เช่นเดียวกับสหภาพยุโรปด้วย

แนวโน้มปี 2556

ภาวะการผลิต

ปริมาณการผลิตไก่เนื้อของประเทศไทยยังคงมีแนวโน้มที่จะขยายตัวต่อไปในปี 2556
โดยคาดว่าจะมีปริมาณผลิตรวมราว 1.322 ล้านตัวหรือประมาณ 1.914 ล้านตัน เพิ่มขึ้นจากปี
2555 ประมาณร้อยละ 1.1
การผลิตเพิ่มขึ้นนี้ส่วนหนึ่งเป็นผลจากการคาดหมายว่าภาวะเศรษฐกิจมีแนวโน้มจะดีขึ้นกว่าปี 2555
การเติบโตทางเศรษฐกิจทำให้การบริโภคภายในประเทศขยายตัวได้ดียิ่งขึ้น
นอกจากนั้นศักยภาพการแข่งขันที่สูงในตลาดต่างประเทศ โดยเฉพาะอย่างยิ่งการที่
ไก่สดแช่แข็งของประเทศไทยสามารถส่งออกไปยังสหภาพยุโรปได้เต็มโควต้าอีกครั้งหนึ่ง
และคาดว่าประเทศญี่ปุ่นก็อาจจะอนุญาตให้นำเข้าไก่สดแช่แข็งจากประเทศไทยได้เช่นกันในปี 2556
ก็น่าจะทำให้สามารถส่งออกได้ดีขึ้นด้วย

อย่างไรก็ตาม การที่ต้นทุนการผลิตยังมีแนวโน้มสูงขึ้นต่อเนื่อง ทั้งจากผลของการที่ราคาน้ำมัน
และราคาวัตถุดิบอาหารสัตว์ปรับตัวสูงขึ้น
ประกอบกับการที่ผู้ผลิตต้องปรับอัตราค่าจ้างขั้นต่ำขึ้นตามนโยบายของรัฐบาล
คาดว่าจะมีผลทางลบต่อการเติบโต และส่งผลให้อัตราเพิ่มของการผลิตไม่มากเท่าที่ควร

จะเห็นได้ว่า
มีอุปสรรคและความเสี่ยงหลายประการที่อาจก่อให้เกิดผลกระทบทางลบต่อการผลิตและทำให้
ผลผลิตลดลงต่ำกว่าที่คาดหมายได้ โดยเฉพาะอย่างยิ่งราคาวัตถุดิบอาหารสัตว์ที่สูงขึ้น
ซึ่งถือเป็นต้นทุนการผลิตส่วนสำคัญ
เนื่องจากประเทศไทยยังจำเป็นต้องนำเข้าวัตถุดิบอาหารสัตว์จากต่างประเทศ
ทำให้ต้นทุนการผลิตอาหารสัตว์อาจผันผวนได้ง่าย
เพราะขึ้นอยู่กับราคาในตลาดต่างประเทศที่ไม่แน่นอน
ถ้าหากราคาวัตถุดิบสูงก็จะทำให้ต้นทุนการเลี้ยงไก่เนื้อสูงตามมาในที่สุด

ภาวะการตลาด

ตลาดผลิตภัณฑ์ไก่เนื้อภายในประเทศมีแนวโน้มว่าจะขยายตัวได้พอสมควรตามภาวะเศรษฐกิจที่ส่อเค้าว่าจะขยายตัวได้ดีขึ้น
และการที่ผลิตภัณฑ์ไก่เนื้อจัดได้ว่าเป็นอาหารที่มีคุณค่าโปรตีนสูงแต่ราคาถูกกว่าผลิตภัณฑ์เนื้อสัตว์ประเภทอื่น
ก็ทำให้การฟื้นตัวของเศรษฐกิจส่งผลต่อการขยายตัวของความต้องการบริโภคผลิตภัณฑ์ไก่เนื้อได้ค่อนข้างมากด้วย

ส่วนด้านตลาดต่างประเทศนั้น แม้ว่ายังมีแนวโน้มจะขยายตัวต่อไปเช่นกัน
แต่การที่ตลาดจะขยายตัวได้จริงเพียงใดนั้น ขึ้นอยู่กับปัจจัยหลายประการ
ที่อาจส่งผลทั้งทางบวกและทางลบต่อการขยายตัวดังกล่าวนี้ ได้แก่

ปัจจัยทางบวก

-   เนื่องจากตลอดปี 2555 ที่ผ่านมา ไม่มีปัญหาการระบาดของไข้หวัดนกเกิดขึ้นในประเทศไทย
    อีกทั้งสหภาพยุโรปยังได้อนุญาตให้มีการนำเข้าไก่สดแช่แข็งจากประเทศไทยได้อีกครั้ง
    หลังจากที่ได้ยกเลิกการนำเข้ามาตั้งแต่ปี 2547 ก็ทำให้คาดหมายได้ว่าในปี 2556
    ประเทศไทยจะมีโอกาสส่งออกไก่สดแช่แข็งไปจำหน่ายยังประเทศญี่ปุ่นและอีกหลายประเทศได้อีกด้วย

-   ความกดดันในการแข่งขันกับประเทศจีนเริ่มผ่อนคลายลง
    เนื่องจากการที่เศรษฐกิจในประเทศจีนเริ่มมีการเติบโต
    ทำให้การบริโภคเนื้อไก่ภายในประเทศเพิ่มมากขึ้น และสัดส่วนการส่งออกมีแนวโน้มลดลง
    โดยที่ผู้ผลิตในประเทศจีนหันมาเน้นการผลิตเพื่อตลาดในประเทศมากขึ้น

-   เนื่องจากแรงงานตัดแต่งชิ้นส่วนของประเทศไทยมีฝีมือดี
    และการขนส่งจากประเทศไทยไปยังประเทศญี่ปุ่นใช้เวลาเพียง 10-14
    วันซึ่งเร็วกว่าประเทศบราซิลที่ต้องใช้เวลาถึงประมาณ 8 สัปดาห์
    ดังนั้นถ้าหากประเทศญี่ปุ่นยอมนำเข้าไก่สดแช่แข็งจากประเทศไทย
    ก็น่าจะทำให้สามารถดึงส่วนแบ่งตลาดประเทศญี่ปุ่นมาจากประเทศบราซิลได้มากพอสมควร

  ปัจจัยทางลบ

-   ราคาวัตถุดิบอาหารสัตว์ที่มีแนวโน้มสูงขึ้น ทั้งที่เป็นผลจากต้นทุนพลังงานในการผลิตที่สูง
    และจากการนำวัตถุดิบอาหารสัตว์บางประเภทไปใช้ในการผลิตแก๊สโซฮอล์และไบโอดีเซล
    เพื่อเป็นพลังงานทดแทนมากขึ้นจนเกิดความขาดแคลน ต้นทุนอาหารสัตว์ที่สูงขึ้น
    ทำให้ต้นทุนการเลี้ยงไก่ในปี 2556 มีแนวโน้มที่จะสูงขึ้นตาม
    ซึ่งนอกจากจะเป็นผลที่ทำให้ศักยภาพการแข่งขันในตลาดโลกลดลงแล้ว
    การที่ราคาขายผลิตภัณฑ์ไก่เนื้อต้องสูงขึ้นตามต้นทุน
    ก็อาจทำให้ความต้องการซื้อขยายตัวน้อยลงได้

-   วิกฤตการณ์เศรษฐกิจที่เกิดขึ้นและยังไม่มีแนวโน้มจะบรรเทาลงในหลายประเทศในยุโรป อาทิ
    ประเทศกรีซ ประเทศอิตาลี ประเทศโปรตุเกสและประเทศสเปน
    ส่งผลทางลบต่อเศรษฐกิจของกลุ่มสหภาพยุโรป (EU)
    และอาจเป็นต้นเหตุทำให้การเติบโตทางเศรษฐกิจ
    และอำนาจซื้อของผู้บริโภคในประเทศเหล่านี้ชะลอตัวลง
    ซึ่งย่อมกระทบต่อการส่งออกสินค้าทุกประเภทจากประเทศไทยรวมทั้งผลิตภัณฑ์ไก่เนื้อด้วย

-   การที่สหภาพยุโรปกำหนดโควต้านำเข้าไว้ตายตัว
    ทำให้ในที่สุดการส่งออกจะมาถึงจุดที่ไม่อาจนำเข้าไก่ปรุงสุกจากไทยเพิ่มได้เพราะการนำเข้านอกโควต้านั้นต้องเสียภาษีในอัตราสูงถึง
    1,024 ยูโรต่อตัน
    นอกจากนั้นโควต้านำเข้าไก่หมักเกลือที่สหภาพยุโรปให้กับประเทศไทยนั้นยังค่อนข้างน้อยเพราะเป็นเพียงประมาณครึ่งหนึ่งของการนำเข้าจากประเทศไทยในช่วงก่อนปี
    2547 เท่านั้น

-   การที่เงินบาทมีแนวโน้มแข็งค่าขึ้นอย่างต่อเนื่อง
    ทำให้ราคาสินค้าส่งออกของไทยเมื่อคิดเป็นเงินตราต่างประเทศแพงขึ้นโดยเปรียบเทียบ
    ถ้าหากค่าเงินตราของประเทศคู่แข่งอ่อนค่าลงหรือแข็งค่าน้อยกว่าค่าเงินบาท
    ก็จะทำให้ความได้เปรียบในการส่งออกของไทยลดลง

-   การปรับอัตราค่าจ้างขั้นต่ำเป็นวันละ 300 บาททั่วประเทศตั้งแต่ต้นปี 2556
    ตามนโยบายของรัฐบาล
    ทำให้ต้นทุนการผลิตผลิตภัณฑ์ไก่เนื้อเพิ่มสูงขึ้นและลดความได้เปรียบในการส่งออกลง
    เมื่อเทียบกับประเทศคู่แข่งที่อัตราค่าจ้างไม่เปลี่ยนแปลง

ปริมาณและมูลค่าการส่งออกผลิตภัณฑ์ไก่เนื้อของไทย

ปริมาณ: ตัน

  มูลค่า: ล้านบาท

+--------+---------+---------+---------+---------+--------+-------+
| ปี      | ไก      |         | ไก่แปรรูป |         | รวม    |       |
|        | ่สดแช่แข็ง |         |         |         |        |       |
+--------+---------+---------+---------+---------+--------+-------+
|        | ปริมาณ   | มูลค่า    | ปริมาณ   | มูลค่า    | ปริมาณ  | มูลค่า  |
+--------+---------+---------+---------+---------+--------+-------+
| 2540   | 151,120 | 10,951  | 41,114  | 4,951   | 1      | 1     |
|        |         |         |         |         | 92,234 | 5,902 |
| 2541   | 220,776 | 17,221  | 60,943  | 9,020   |        |       |
|        |         |         |         |         | 2      | 2     |
| 2542   | 211,675 | 14,817  | 61,924  | 8,669   | 81,719 | 6,241 |
|        |         |         |         |         |        |       |
| 2543   | 245,994 | 15,990  | 86,800  | 11,284  | 2      | 2     |
|        |         |         |         |         | 73,599 | 3,486 |
| 2544   | 320,779 | 23,096  | 117,018 | 15,212  |        |       |
|        |         |         |         |         | 3      | 2     |
| 2545   | 336,837 | 24,589  | 127,406 | 16,244  | 32,794 | 7,274 |
|        |         |         |         |         |        |       |
| 2546   | 388,913 | 28,105  | 157,074 | 19,763  | 4      | 3     |
|        |         |         |         |         | 37,797 | 8,308 |
| 2547   | 26,137  | 1,725   | 191,739 | 22,408  |        |       |
|        |         |         |         |         | 4      | 4     |
| 2548   | 96      | 6       | 265,023 | 30,478  | 64,243 | 0,833 |
|        |         |         |         |         |        |       |
| 2549   | 2,662   | 97      | 294,295 | 35,742  | 5      | 4     |
|        |         |         |         |         | 45,987 | 7,868 |
| 2550   | 11,052  | 522     | 322,471 | 36,791  |        |       |
|        |         |         |         |         | 2      | 2     |
| 2551   | 14,367  | 862     | 387,127 | 54,567  | 17,876 | 4,133 |
|        |         |         |         |         |        |       |
| 2552   | 18,260  | 1,242   | 378,809 | 51,492  | 2      | 3     |
|        |         |         |         |         | 65,119 | 0,484 |
| 2553   | 17,054  | 1,147   | 418,005 | 53,805  |        |       |
|        |         |         |         |         | 2      | 3     |
| 2554   | 27,258  | 1,886   | 435,267 | 60,264  | 96,957 | 5,839 |
|        |         |         |         |         |        |       |
| 2555   | 84,600  | 6,007   | 453,900 | 63,092  | 3      | 3     |
|        |         |         |         |         | 33,523 | 7,313 |
| 2556   | 160,000 | 11,361  | 460,000 | 68,253  |        |       |
|        |         |         |         |         | 4      | 5     |
|        |         |         |         |         | 01,494 | 5,429 |
|        |         |         |         |         |        |       |
|        |         |         |         |         | 3      | 5     |
|        |         |         |         |         | 97,069 | 2,734 |
|        |         |         |         |         |        |       |
|        |         |         |         |         | 4      | 5     |
|        |         |         |         |         | 35,059 | 4,952 |
|        |         |         |         |         |        |       |
|        |         |         |         |         | 4      | 6     |
|        |         |         |         |         | 62,525 | 2,150 |
|        |         |         |         |         |        |       |
|        |         |         |         |         | 5      | 6     |
|        |         |         |         |         | 38,500 | 9,099 |
|        |         |         |         |         |        |       |
|        |         |         |         |         | 6      | 7     |
|        |         |         |         |         | 20,000 | 9,614 |
+--------+---------+---------+---------+---------+--------+-------+

ที่มา: สมาคมผู้ผลิตไก่เพื่อส่งออกไทยและการพยากรณ์

หมายเหตุ: ปี 2555 เป็นค่าประมาณการ ปี 2556 เป็นค่าพยากรณ์

สัดส่วนการส่งออกผลิตภัณฑ์ไก่เนื้อของประเทศไทยในตลาดต่างประเทศ

เปรียบเทียบระหว่างปี 2554-2556

+------------+--------+--------+--------+--------+--------+--------+
| ตลาด       | 2554   |        | 2555   |        | 2556   |        |
+------------+--------+--------+--------+--------+--------+--------+
|            | ปริม    | สัดส่วน  | ปริม    | สัดส่วน  | ปริม    | สัดส่วน  |
|            | าณ(ตัน) |        | าณ(ตัน) |        | าณ(ตัน) |        |
|            |        | (      |        | (      |        | (      |
|            |        | ร้อยละ) |        | ร้อยละ) |        | ร้อยละ) |
+------------+--------+--------+--------+--------+--------+--------+
| ญี่ปุ่น        | 2      | 44.5   | 2      | 40.5   | 2      | 38.7   |
|            | 05,602 |        | 18,100 |        | 40,000 |        |
| สหภาพยุโรป  |        | 42.8   |        | 42.7   |        | 45.2   |
|            | 1      |        | 2      |        | 2      |        |
| อื่น ๆ       | 98,151 | 12.7   | 29,900 | 16.8   | 80,000 | 16.1   |
|            |        |        |        |        |        |        |
|            | 58,772 |        | 90,500 |        | 1      |        |
|            |        |        |        |        | 00,000 |        |
+------------+--------+--------+--------+--------+--------+--------+
| รวม        | 4      | 100.0  | 5      | 100.0  | 6      | 100.0  |
|            | 62,525 |        | 38,500 |        | 20,000 |        |
+------------+--------+--------+--------+--------+--------+--------+

ที่มา: สมาคมผู้ผลิตไก่เพื่อส่งออกไทยและการพยากรณ์

หมายเหตุ: ปี 2555 เป็นค่าประมาณการ ปี 2556 เป็นค่าพยากรณ์

สายธุรกิจอาหารสัตว์

(ก) ลักษณะการตลาดของผลิตภัณฑ์

กลยุทธ์ในการแข่งขันที่สำคัญ

ในการจำหน่ายผลิตภัณฑ์ของบริษัทฯ นั้น บริษัทฯ
ได้ให้ความสำคัญเป็นอย่างมากกับคุณภาพของผลิตภัณฑ์ อีกทั้งมีความได้เปรียบมากกว่าคู่แข่งขัน
เนื่องจากบริษัทฯ มีประสบการณ์มาหลายสิบปีทางด้านภาคปศุสัตว์
จึงได้มีการพัฒนาคุณภาพและรูปแบบของผลิตภัณฑ์ให้มีความหลากหลาย
ตามที่ลูกค้าต้องการและเป็นที่ยอมรับของลูกค้า นอกจากนี้
ยังให้ความสำคัญอย่างยิ่งในเรื่องของกระบวนการผลิตที่ต้องได้มาตรฐานสากลและใส่ใจในเรื่องคุณภาพ
รวมถึงมีต้นทุนการผลิตที่ต่ำเพื่อสร้างความได้เปรียบในการแข่งขัน มีกระบวนการตรวจสอบย้อนกลับ
และควบคุมคุณภาพในการผลิตทุกขั้นตอนเพื่อให้สินค้าของบริษัทฯ ปลอดภัยต่อการบริโภค
มีหน่วยงานในการประสานงานและติดตามควบคุมการขนส่งและจัดเก็บสินค้าให้เป็นไปตามมาตรฐาน
เพื่อผู้บริโภคและลูกค้ามีความมั่นใจในคุณภาพสินค้าของบริษัทฯ

ลักษณะของลูกค้า สามารถแบ่งได้ 2 กลุ่มดังนี้

กลุ่มที่ 1 ลูกค้าที่เป็นบริษัทที่เกี่ยวข้องกัน เนื่องจากมีผู้บริหารกลุ่มเดียวกัน ได้แก่ บริษัท
เอ็ม.เค.เอส. ฟาร์ม จำกัด, บริษัท ฟาร์มกรุงไทย จำกัด และบริษัท จีพี บรีดดิ้ง จำกัด
ซึ่งรับซื้อเฉพาะอาหารไก่

กลุ่มที่ 2 ลูกค้าผู้เลี้ยงสัตว์ทั่วไป ทั้งสัตว์บกและสัตว์น้ำ

กลุ่มลูกค้าเป้าหมาย

กลุ่มลูกค้าเป้าหมาย ร้อยละ 53 คือกลุ่มบริษัทที่เกี่ยวข้องกัน และร้อยละ 47
คือกลุ่มผู้เลี้ยงสัตว์ทั่วไปทั้งในประเทศและต่างประเทศ

การจำหน่ายและช่องทางการจำหน่าย

บริษัทฯ จำหน่ายผลิตภัณฑ์อาหารสัตว์ ภายใต้เครื่องหมายการค้าของบริษัทฯ
ส่วนช่องทางการจำหน่าย บริษัทฯจำหน่ายให้กับเกษตรกรผู้เลี้ยงสัตว์โดยตรง
และบริษัทที่เป็นพ่อค้าคนกลางเพื่อนำไปจำหน่ายให้กับผู้เลี้ยงสัตว์อีกทอดหนึ่ง

(ข) สภาพการแข่งขันภายในอุตสาหกรรม

ผู้ประกอบการผลิตอาหารสัตว์ในประเทศ มีผู้ประกอบการประมาณ 50 กว่าราย
มีการแข่งขันค่อนข้างรุนแรง สำหรับการแข่งขันของบริษัท กรุงไทยอาหารสัตว์ จำกัด (มหาชน)
มีการแข่งขันไม่รุนแรงมากนัก เนื่องจากรายได้จากการขายของบริษัทประมาณ 53%
ขายให้กับบริษัทที่เกี่ยวข้องกัน และการดำเนินธุรกิจเป็นแบบลักษณะครบวงจร คือ
มีโรงงานผลิตอาหารสัตว์ ฟาร์มผลิตลูกไก่พ่อแม่พันธุ์ ฟาร์มผลิตลูกไก่เนื้อ ฟาร์มผลิตไก่เนื้อ
และโรงชำแหละไก่และแปรรูปเนื้อไก่ การที่มีฟาร์มเลี้ยงเป็นของตนเอง
ทำให้มีความได้เปรียบในด้านการแข่งขัน นอกจากนี้ บริษัทฯ
ได้ดำเนินธุรกิจมาเป็นเวลานานมีประสบการณ์มานานมากกว่า 20 ปี
จนจัดได้ว่าอยู่ในระดับแนวหน้ารายหนึ่ง

(ค) ภาวะอุตสาหกรรมและสภาพการแข่งขันในอนาคต

สถานการณ์ในปี 2555

ภาพรวม

ภาวะเศรษฐกิจของประเทศในปี 2555
ที่ยังขยายตัวได้พอสมควรแม้จะไม่สูงมากนักแต่ก็ทำให้อำนาจซื้อภายในประเทศโดยทั่วไปยังคงเพิ่มขึ้น
อุปสงค์ต่อผลิตภัณฑ์ปศุสัตว์ประเภทต่างๆ
จึงขยายตัวและส่งผลต่อเนื่องให้อุตสาหกรรมอาหารสัตว์เติบโตต่อไปได้
นอกจากนั้นการผลิตและส่งออกผลิตภัณฑ์ไก่เนื้อที่ขยายตัวได้ดีโดยเฉพาะในช่วงครึ่งหลังของปี
เนื่องมาจากการที่สหภาพยุโรปยกเลิกการห้ามนำเข้าไก่แช่แข็งจากประเทศไทย
ช่วยทำให้เกิดความต้องการอาหารสัตว์เพิ่มมากขึ้น
และนำไปสู่การเติบโตของธุรกิจการผลิตอาหารสัตว์เช่นกัน
อย่างไรก็ตามอุปสรรคสำคัญที่ขัดขวางการเติบโตของธุรกิจอาหารสัตว์ในปี 2555
ก็คือการที่ราคาวัตถุดิบอาหารสัตว์และราคาน้ำมันมีแนวโน้มสูงขึ้นซึ่งกระทบต่อต้นทุนการผลิตทั้งทางตรงและทางอ้อม
อุปสรรคอีกประการหนึ่งก็คือการแข็งค่าของเงินบาทซึ่งทำให้ความได้เปรียบในการส่งออกลดน้อยลง
ประกอบกับปัญหาเศรษฐกิจถดถอยในประเทศที่เป็นตลาดส่งออกสำคัญเช่นสหภาพยุโรป
และญี่ปุ่นซึ่งส่งผลทางลบต่อการส่งออกผลิตภัณฑ์ปศุสัตว์ไปยังประเทศเหล่านั้น
ธุรกิจอาหารสัตว์โดยรวมจึงเติบโตได้ไม่มากเท่าที่ควร

ในปี 2555 ความต้องการอาหารสัตว์ในประเทศไทย มีปริมาณรวมทั้งสิ้นประมาณ 15,224,766 ตัน
เพิ่มขึ้นจาก ปี 2554 ร้อยละ 6.34
โดยธุรกิจการเลี้ยงสัตว์ที่มีความต้องการอาหารสัตว์สูงสุดก็คือการเลี้ยงไก่เนื้อซึ่งมีความต้องการอาหารสัตว์คิดเป็นสัดส่วนร้อยละ
30.20 ของความต้องการรวม รองลงไปคือธุรกิจการเลี้ยงสุกรขุนและไก่ไข่
ซึ่งมีความต้องการอาหารสัตว์คิดเป็นสัดส่วนร้อยละ 25.19 และร้อยละ 11.59
ของความต้องการอาหารสัตว์ทั้งสิ้นในปี 2555 ตามลำดับ เนื่องจากธุรกิจทั้ง 3
นี้มีความต้องการรวมกันคิดเป็นสัดส่วนกว่าร้อยละ 65 ของความต้องการอาหารสัตว์ใน แต่ละปี
การเติบโตของธุรกิจเหล่านี้จึงเป็นแรงผลักดันสำคัญที่นำไปสู่ความก้าวหน้าของธุรกิจการผลิตอาหารสัตว์ด้วย
แต่ในทางกลับกันถ้าธุรกิจเหล่านี้ประสบปัญหา
ก็จะทำให้ธุรกิจการผลิตอาหารสัตว์ต้องเผชิญกับปัญหาเช่นกันโดยไม่อาจหลีกเลี่ยงได้
ด้วยเหตุนี้การที่ผลิตภัณฑ์ไก่เนื้อยังสามารถส่งออกได้ดีพอสมควรในปี 2555
จึงช่วยทำให้อุตสาหกรรมอาหารสัตว์เติบโตได้ดี

ความต้องการอาหารสัตว์ของธุรกิจการเลี้ยงไก่เนื้อในปี 2555 มีประมาณ 4,597,164 ตัน
เพิ่มขึ้นจากปี 2554 ร้อยละ 6.82
ในขณะที่ธุรกิจการเลี้ยงสุกรขุนมีความต้องการอาหารสัตว์ประมาณ 3,835,000 ตัน เพิ่มขึ้นจากปี
2554 ร้อยละ 3.17
ส่วนธุรกิจการเลี้ยงสัตว์ที่มีความต้องการอาหารสัตว์มากเป็นอันดับสามคือการเลี้ยงไก่ไข่นั้น
มีความต้องการอาหารสัตว์ประมาณ 1,765,200 ตัน เพิ่มขึ้นจากปี 2554 ร้อยละ 4.77

ความต้องการวัตถุดิบอาหารสัตว์สำคัญ

การขยายตัวของธุรกิจการผลิตอาหารสัตว์ตามแนวโน้มการเติบโตของธุรกิจการเลี้ยงสัตว์
ทำให้เกิดความต้องการวัตถุดิบเพื่อใช้ในการผลิตอาหารสัตว์เพิ่มขึ้นตามมา
โดยเฉพาะอย่างยิ่งความต้องการวัตถุดิบอาหารสัตว์ที่เป็นส่วนประกอบหลักของอาหารสัตว์ส่วนใหญ่
ซึ่งได้แก่ ข้าวโพด กากถั่วเหลืองและปลาป่น
วัตถุดิบเหล่านี้แม้ว่าจะสามารถผลิตได้ภายในประเทศแต่เนื่องจากความต้องการที่มีเพิ่มมาก
ประกอบกับประสิทธิภาพการผลิตที่ค่อนข้างต่ำในการผลิตวัตถุดิบบางประเภท
เช่นถั่วเหลืองซึ่งนำมาทำเป็นกากถั่วเหลือง
และปลาป่นซึ่งวัตถุดิบในประเทศส่วนใหญ่มีโปรตีนต่ำกว่าที่ต้องการเพื่อใช้ในการผลิตอาหารสัตว์
ทำให้การผลิตไม่สามารถขยายตัวสนองตอบต่อความต้องการได้
และจำเป็นต้องนำเข้าจากต่างประเทศเป็นจำนวนมากในแต่ละปี
อย่างไรก็ตามนโยบายของรัฐบาลซึ่งผ่อนปรนในการนำเข้าและมีความแน่นอนไม่เปลี่ยนแปลงบ่อย ๆ
ก็ช่วยให้ผู้ผลิตอาหารสัตว์วางแผนการผลิตและการนำเข้าวัตถุดิบได้อย่างเหมาะสม
ซึ่งช่วยป้องกันปัญหาผลกระทบจากความผันผวนของราคาวัตถุดิบอาหารสัตว์ได้ในระดับหนึ่ง

1. ข้าวโพดเลี้ยงสัตว์

ในปี 2555
ราคาข้าวโพดเลี้ยงสัตว์มีแนวโน้มสูงขึ้นซึ่งเป็นผลจากปัญหาภัยแล้งในประเทศผู้ผลิตสำคัญใน
อเมริกาใต้
ประกอบกับความต้องการใช้เป็นวัตถุดิบอาหารสัตว์ที่เพิ่มมากขึ้นในหลายประเทศโดยเฉพาะประเทศจีน
และการที่ราคาน้ำมันสูงขึ้นอย่างต่อเนื่องซึ่งทำให้ต้นทุนการผลิตและขนส่งข้าวโพดเลี้ยงสัตว์เพิ่มสูงขึ้นด้วย

ความต้องการข้าวโพดเลี้ยงสัตว์เพื่อใช้ในธุรกิจการผลิตอาหารสัตว์ของประเทศไทยในปี 2555
มีปริมาณทั้งสิ้นประมาณ 6,044,506.0 ตัน สูงขึ้นจากปี 2554 ร้อยละ 6.16
ความต้องการในระดับนี้สูงกว่าปริมาณผลิตภายในประเทศซึ่งเฉลี่ยปีละ 4 – 4.5
ล้านตันทำให้จำเป็นต้องมีการนำเข้าไม่ต่ำกว่า 1 แสนตันในปี 2555

เพื่อคุ้มครองเกษตรกรผู้ปลูกข้าวโพด
การนำเข้าข้าวโพดเลี้ยงสัตว์จากต่างประเทศต้องเป็นไปตามเงื่อนไขที่รัฐบาลกำหนดคือ

-   การนำเข้าจากประเทศสมาชิก WTO
    ถ้านำเข้าในโควต้าต้องนำเข้าโดยองค์การคลังสินค้าเท่านั้นโดยมีปริมาณโควต้า 54,700 ตัน
    และเสียอากรนำเข้าร้อยละ 20 แต่ถ้านำเข้านอกโควต้าจะเสียอากรนำเข้า ร้อยละ 73
    บวกค่าธรรมเนียมพิเศษอีกตันละ 180 บาท

-   การนำเข้าจากประเทศสมาชิกเขตการค้าเสรีอาเซียน (AFTA) เสียอากรนำเข้าร้อยละ 0
    โดยต้องนำเข้าระหว่าง 1 มีนาคมถึง 31 กรกฎาคม 2555

-   การนำเข้าภายใต้โครงการลงทุนเกษตรแบบมีสัญญากับประเทศเพื่อนบ้าน (contract
    farming) ภายใต้ยุทธศาสตร์ความร่วมมือทางเศรษฐกิจอิระวดี-เจ้าพระยา-แม่โขง
    (ACMECS) เสียอากรนำเข้าร้อยละ 0 โดยกำหนดเวลานำเข้าระหว่าง 1 มีนาคม ถึง 31
    กรกฎาคม 2555

-   การนำเข้าตามความตกลง FTA
    ไทย-นิวซีแลนด์และการนำเข้าจากญี่ปุ่นตามข้อตกลงหุ้นส่วนเศรษฐกิจไทย-ญี่ปุ่น (JTEPA)
    กำหนดอากรนำเข้าในโควต้าร้อยละ 0

-   การนำเข้าตามความตกลง FTA ไทย-ออสเตรเลีย ปริมาณโควต้า 7,696.84
    ตันเสียอากรนำเข้าในโควต้าร้อยละ 10.67 และให้องค์การคลังสินค้าเท่านั้นเป็นผู้นำเข้า
    ส่วนการนำเข้านอกโควต้าทำได้เสรีไม่จำกัดปริมาณและช่วงเวลานำเข้า
    แต่ต้องเสียอากรนำเข้าในอัตราร้อยละ 65.70

-   การนำเข้าตามความตกลงการค้าเสรีอาเซียน-ญี่ปุ่น (AJCEP) เสียอากรในโควต้าร้อยละ
    12.7 ถ้านำเข้าในช่วง 1 มกราคมถึง 31 มีนาคม 2555
    และเสียอากรนำเข้าในโควต้าร้อยละ 10.9 ถ้านำเข้าในช่วง 1 เมษายนถึง 31 ธันวาคม
    2555

-   การนำเข้าภายใต้เขตการค้าเสรีอาเซียน-สาธารณรัฐเกาหลี (AKFTA)
    เสียอากรนำเข้าในโควต้าร้อยละ 10.0

-   การนำเข้าทั่วไปเสียอากรนำเข้ากิโลกรัมละ 2.75 บาทและค่าธรรมเนียมพิเศษอีกตันละ
    1,000 บาท โดยไม่มีการจำกัดปริมาณและช่วงเวลานำเข้า

2. กากถั่วเหลือง

ความต้องการกากถั่วเหลืองเพื่อใช้ในธุรกิจการผลิตอาหารสัตว์ในปี 2555 มีประมาณ
3,642,593.3 ตัน เพิ่มขึ้นจากปี 2554 ร้อยละ 6.19
ซึ่งเกินกว่าปริมาณผลิตกากถั่วเหลืองภายในประเทศที่เป็นผลพลอยได้ของอุตสาหกรรมการสกัดน้ำมันถั่วเหลืองเป็นอันมาก
ทำให้ต้องนำเข้าจากต่างประเทศ โดยแหล่งนำเข้าสำคัญคือ อาร์เจนตินา บราซิล สหรัฐอเมริกา
และอินเดีย

ในปี 2555 รัฐบาลกำหนดนโยบายนำเข้ากากถั่วเหลืองไว้ดังนี้

-   การนำเข้าจากประเทศสมาชิกองค์การการค้าโลก (WTO)
    กำหนดโควต้าให้ผู้มีสิทธินำเข้ากากถั่วเหลือง 8 สมาคมตามที่รัฐบาลกำหนด อาทิ
    สมาคมผู้ผลิตอาหารสัตว์ไทย สมาคมผู้ผลิตไก่เพื่อส่งออกไทย
    และสมาคมส่งเสริมผู้ใช้วัตถุดิบอาหารสัตว์ เป็นต้น
    สามารถนำเข้ากากถั่วเหลืองจากประเทศสมาชิกองค์การการค้าโลกได้โดยเสียอากรนำเข้าอัตราร้อยละ
    2 แต่ถ้าเป็นผู้นำเข้าที่ไม่ได้อยู่ในกลุ่มที่ได้รับสิทธินี้และนอกโควต้า
    ก็จะต้องเสียอากรขาเข้าสูงถึงอัตราร้อยละ 119
    อย่างไรก็ตามผู้ได้รับสิทธินำเข้าก็ต้องยอมรับเงื่อนไขด้วยว่าจะรับซื้อกากถั่วเหลืองที่ผลิตจากเมล็ดถั่วเหลืองภายในประเทศทั้งหมดของโรงงานสกัดน้ำมันพืชในราคาไม่ต่ำกว่าที่ทางการกำหนดโดยต้องทำสัญญาไว้กับกระทรวงพาณิชย์
    และกระทรวงเกษตรและสหกรณ์เพื่อผูกมัดว่าจะปฏิบัติตามเงื่อนไขข้างต้น

-   การนำเข้าจากประเทศสมาชิกเขตการค้าเสรีอาเซียน (AFTA)
    สามารถทำได้โดยเสรีไม่จำกัดปริมาณและช่วงเวลานำเข้า โดยเสียอากรนำเข้าร้อยละ 0

-   การนำเข้าจากประเทศออสเตรเลียและนิวซีแลนด์ตามข้อตกลงการค้าเสรี (FTA)
    และจากญี่ปุ่นตามข้อตกลงหุ้นส่วนเศรษฐกิจไทย-ญี่ปุ่น (JTEPA) กำหนดอากรนำเข้าร้อยละ 0

-   การนำเข้าภายใต้เขตการค้าเสรีอาเซียน-สาธารณรัฐเกาหลี (AKFTA)
    เสียอากรนำเข้าในโควต้าร้อยละ 4.44

-   การนำเข้าจากประเทศอื่นนอกเหนือจาก 4 กรณีข้างต้น
    ทำได้เสรีไม่จำกัดปริมาณและช่วงเวลาการนำเข้า
    แต่ก็จะต้องเสียอากรขาเข้าสูงขึ้นเป็นอัตราร้อยละ 6
    และยังต้องเสียค่าธรรมเนียมพิเศษอีกตันละ 2,519 บาทด้วย

3. ปลาป่น

ในปี 2555 ความต้องการปลาป่นเพื่อเป็นวัตถุดิบอาหารสัตว์มีประมาณ 682,588.6 ตัน
เพิ่มขึ้นจากปี 2554 ประมาณร้อยละ 6.81
เนื่องจากปริมาณผลิตในประเทศไม่เพียงพอจึงจำเป็นต้องนำเข้า โดยที่การนำเข้าปลาป่นชนิดโปรตีน
60% ขึ้นไปนั้นไม่มีเงื่อนไขการจำกัดปริมาณนำเข้าหรือกำหนดว่าต้องนำเข้าเฉพาะในช่วงเวลาใด
แต่การนำเข้าปลาป่นโปรตีนต่ำกว่า 60% นั้นต้องขออนุญาตนำเข้า
อัตราภาษีขาเข้าจะแตกต่างตามแหล่งการนำเข้าดังนี้

-   การนำเข้าจากประเทศสมาชิกเขตการค้าเสรีอาเซียน
    และการนำเข้าตามข้อตกลงการค้าเสรีไทย-นิวซีแลนด์ และไทย-ออสเตรเลีย
    จะเสียอากรขาเข้าอัตราร้อยละ 0

    -   การนำเข้าตามข้อตกลงการค้าเสรีอาเซียน-จีน และอาเซียน-ออสเตรเลีย-นิวซีแลนด์
        เสียอากรขาเข้า ร้อยละ 0

    -   การนำเข้าภายใต้เขตการค้าเสรีอาเซียน-สาธารณรัฐเกาหลี (AKFTA)
        เสียอากรนำเข้าในโควต้าร้อยละ 10

-   การนำเข้าตามข้อตกลงหุ้นส่วนเศรษฐกิจไทย-ญี่ปุ่น (JTEPA) เสียอากรนำเข้าร้อยละ 1.67
    ถ้านำเข้าในช่วงเดือนมกราคม-มีนาคม 2555 และเสียอากรนำเข้าร้อยละ 0
    ถ้านำเข้าในช่วงเมษายน-ธันวาคม 2555

-   การนำเข้าทั่วไปถ้าเป็นปลาป่นชนิดโปรตีน 60% ขึ้นไปเสียอากรนำเข้าร้อยละ 15
    ส่วนชนิดโปรตีนต่ำกว่า 60% เสียอากรนำเข้าร้อยละ 6

    แนวโน้มปี 2556

จากการคาดคะเนว่าภาวะเศรษฐกิจของประเทศไทยในปี 2556 จะเติบโตดีขึ้นกว่าปีที่ผ่านมา
และการที่ตลาดส่งออกสำคัญของไทยอันได้แก่ สหรัฐอเมริกา สหภาพยุโรป
และญี่ปุ่นมีแนวโน้มจะฟื้นตัวจากภาวะเศรษฐกิจถดถอย
ทำให้ธุรกิจการเลี้ยงสัตว์น่าจะขยายตัวต่อเนื่องได้อีก
ซึ่งย่อมส่งผลให้ความต้องการอาหารสัตว์เติบโตตามไปด้วย
ทั้งนี้คาดหมายว่าปริมาณความต้องการอาหารสัตว์ในปี 2556 จะมีทั้งสิ้นราว 16,474,501 ตัน
เพิ่มขึ้นจากปี 2555 ร้อยละ 8.21
จากปริมาณความต้องการรวมนี้อาจแยกเป็นความต้องการวัตถุดิบอาหารสัตว์ที่สำคัญได้ว่า
มีความต้องการปลาป่นประมาณ 645,806.7 ตัน กากถั่วเหลือง 3,973,306.2 ตัน
ข้าวโพดเลี้ยงสัตว์ 6,712,166.0 ตัน และปลายข้าว 1,417,975.0 ตัน

ธุรกิจการเลี้ยงไก่เนื้อยังคงมีความต้องการอาหารสัตว์สูงเป็นอันดับ 1 โดย คาดว่าในปี 2556
จะมีความต้องการประมาณ 5,428,566 ตัน คิดเป็นร้อยละ 32.95
ของปริมาณความต้องการอาหารสัตว์ทั้งหมด
ส่วนความต้องการอาหารสัตว์รองลงไปนั้นเป็นในธุรกิจการเลี้ยงสุกรขุนและไก่ไข่
ซึ่งคาดว่าจะมีประมาณ 4,336,500 ตัน และ 1,840,000 ตัน คิดเป็นร้อยละ 26.32 และร้อยละ
11.17 ของปริมาณความต้องการอาหารสัตว์ทั้งหมดในปี 2556 ตามลำดับ

ความต้องการอาหารสัตว์ที่ขยายตัวเพิ่มขึ้นนี้ ทำให้คาดได้ว่าจำเป็นต้องนำเข้าวัตถุดิบอาหารสัตว์
โดยเฉพาะอย่างยิ่ง กากถั่วเหลือง ปลาป่น และข้าวโพด จากต่างประเทศไม่น้อยกว่าในปี 2555
ที่ผ่านมา
ซึ่งถ้าวิเคราะห์จากแนวโน้มการกำหนดมาตรการเกี่ยวกับการนำเข้าวัตถุดิบอาหารสัตว์ของทางการแล้ว
ก็คาดหมายได้ว่ามาตรการดังกล่าวนี้จะไม่แตกต่างไปจากปี 2555 มากนัก

อาจสรุปได้ว่า ความก้าวหน้าและศักยภาพที่จะเติบโตต่อไปของธุรกิจการผลิตอาหารสัตว์ในปี 2556
นั้นขึ้นอยู่กับปัจจัยที่คาดว่าจะมีผลทั้งทางบวกและทางลบต่อธุรกิจอาหารสัตว์ดังต่อไปนี้

ปัจจัยทางบวก

-   ข้อตกลงการค้าเสรีกับประเทศต่างๆ
    ทั้งกับประเทศในกลุ่มอาเซียนและประเทศนอกกลุ่มเช่นญี่ปุ่น
    ทำให้มีการปรับลดอัตราภาษีนำเข้าวัตถุดิบอาหารสัตว์ที่จำเป็นต้องนำเข้าลงได้มาก
    ซึ่งนอกจากจะช่วยให้ไม่มีปัญหาขาดแคลนวัตถุดิบอาหารสัตว์แล้ว
    ยังช่วยหักล้างผลจากการสูงขึ้นของราคาวัตถุดิบอาหารสัตว์เหล่านี้ลงได้บางส่วนด้วย

-   ความคาดหมายว่าเศรษฐกิจไทยจะฟื้นตัวและเติบโตได้มากขึ้นในปี 2556
    ประกอบกับการที่ความต้องการผลิตภัณฑ์ปศุสัตว์สำคัญคือไก่เนื้อยังคงขยายตัวได้ทั้งตลาดในประเทศและตลาดส่งออก
    จะช่วยให้อุตสาหกรรมการผลิตอาหารสัตว์เติบโตได้ต่อเนื่อง

-   นโยบายของรัฐบาลเกี่ยวกับมาตรการนำเข้าวัตถุดิบอาหารสัตว์
    ซึ่งมีจุดมุ่งหมายเพื่อช่วยธุรกิจการเลี้ยงสัตว์มากยิ่งขึ้น
    ทำให้อุตสาหกรรมการผลิตอาหารสัตว์ได้ประโยชน์ตามไปด้วย

-   ค่าเงินบาทที่มีแนวโน้มแข็งค่าขึ้น
    ทำให้ราคานำเข้าวัตถุดิบอาหารสัตว์เมื่อแปลงเป็นเงินบาทแล้วจะถูกลง
    ซึ่งเท่ากับหักล้างผลจากการสูงขึ้นของราคาวัตถุดิบเหล่านี้ในตลาดโลกไปได้บางส่วน

    ปัจจัยทางลบ

-   มาตรการขึ้นค่าจ้างขั้นต่ำเป็นวันละ 300
    บาททั่วประเทศทำให้ต้นทุนการผลิตเพิ่มขึ้นทั้งในส่วนของค่าจ้างแรงงานในอุตสาหกรรมอาหารสัตว์โดยตรง
    และค่าจ้างแรงงานในธุรกิจเชื่อมโยงอื่น ๆ เช่นการขนส่ง การผลิตข้าวโพด
    กากถั่วเหลืองและปลาป่นซึ่งส่งผ่านมายังธุรกิจการผลิตอาหารสัตว์ทางอ้อม

-   แม้ว่าการนำเข้าวัตถุดิบอาหารสัตว์สำคัญ จะเป็นไปอย่างเสรีมากขึ้นแล้วในปัจจุบัน
    แต่ก็ยังหลงเหลือมาตรการที่เป็นข้อจำกัดอยู่อีกไม่น้อย
    ทำให้ต้นทุนการผลิตอาหารสัตว์สูงกว่าที่ควรจะเป็น
    และส่งผลกระทบต่อศักยภาพการแข่งขันของผลิตภัณฑ์ปศุสัตว์ต่างๆ จากประเทศไทยด้วย

-   ความต้องการข้าวโพดและถั่วเหลืองซึ่งเป็นวัตถุดิบอาหารสัตว์สำคัญมีแนวโน้มขยายตัวขึ้นในตลาดโลกทั้งเพื่อใช้ผลิตอาหารสัตว์เพิ่มขึ้น
    และเพื่อใช้เป็นพลังงานทดแทนเนื่องจากน้ำมันปิโตรเลียมมีราคาสูงขึ้น
    แต่เนื่องจากการผลิตขยายตัวได้ช้ากว่า
    และมีโอกาสที่จะได้รับผลกระทบจากภาวะดินฟ้าอากาศไม่เอื้ออำนวยจึงอาจส่งผลให้ราคาวัตถุดิบเหล่านี้เพิ่มสูงขึ้น
    จนเป็นอุปสรรคต่ออุตสาหกรรมอาหารสัตว์ได้

-   อำนาจซื้อของผู้บริโภคภายในประเทศยังไม่สูงนักจากผลกระทบของภาวะเงินเฟ้อ
    ในขณะที่เศรษฐกิจของประเทศซึ่งเป็นตลาดส่งออกหลักของไทยเช่นญี่ปุ่นและสหภาพยุโรปก็ยังฟื้นตัวได้ไม่มากนัก
    ทำให้ความต้องการบริโภคผลิตภัณฑ์ปศุสัตว์ประเภทต่างๆ เพิ่มขึ้นได้ไม่มาก
    ซึ่งย่อมส่งผลทางลบเชื่อมโยงไปถึงอุตสาหกรรมการเลี้ยงสัตว์
    และอุตสาหกรรมอาหารสัตว์ในที่สุด

    ประมาณการความต้องการอาหารสัตว์ในประเทศไทย

    เปรียบเทียบระหว่างปี 2554 - 2556

    หน่วย:ตัน

+-------------+---------+-------+----------+-------+----------+------+
| ประชากรสัตว์  | 2554    |       | 2555     |       | 2556     |      |
+-------------+---------+-------+----------+-------+----------+------+
|             | ปริมาณ   | สัดส่วน | ปริมาณ    | สัดส่วน | ปริมาณ    | ส    |
|             |         |       |          |       |          | ัดส่วน |
|             | อ       | (ร    | อาหารสัตว์ | (ร    | อาหารสัตว์ |      |
|             | าหารสัตว์ | ้อยละ) |          | ้อยละ) |          | (ร้อ  |
|             |         |       |          |       |          | ยละ) |
+-------------+---------+-------+----------+-------+----------+------+
| ไก่เนื้อ       | 4,      | 30.06 | 4        | 30.20 |   ---    |      |
|             | 303,728 |       | ,597,164 |       | -------- |  --- |
| ไก่พ่อแม่พันธุ์   |         | 4.68  |          | 4.70  |   5      | ---- |
|             | 670,320 |       | 716,184  |       | ,428,566 |   3  |
| ไก่ไข่เล็กรุ่น   |         | 5.35  |          | 5.53  |          | 2.95 |
|             | 765,483 |       | 841,967  |       |          |      |
| ไก่ไข่ให้ไข่    |         | 11.77 |          | 11.59 |  747,432 |      |
|             | 1,      |       | 1        |       |          | 4.54 |
| ไก่ไข่พ่อแม่พันธุ์ | 684,800 | 0.15  | ,765,200 | 0.16  |          |      |
|             |         |       |          |       |  794,950 |      |
| สุกรขุน       | 22,000  | 25.96 | 24,000   | 25.19 |          | 4.83 |
|             |         |       |          |       |   1      |      |
| สุกรพันธุ์      | 3,      | 5.72  | 3        | 5.50  | ,840,000 |   1  |
|             | 717,000 |       | ,835,000 |       |          | 1.17 |
| เป็ดเนื้อ      |         | 1.76  |          | 1.66  |   26,800 |      |
|             | 818,400 |       | 837,000  |       |          |      |
| เป็ดพันธุ์      |         | 0.15  |          | 0.14  |   4      | 0.16 |
|             | 252,000 |       | 252,000  |       | ,336,500 |      |
| เป็ดไข่       |         | 1.14  |          | 1.11  |          |   2  |
|             | 21,900  |       | 21,900   |       |          | 6.32 |
| โคนม        |         | 3.48  |          | 3.78  |  855,600 |      |
|             | 162,500 |       | 169,000  |       |          |      |
| กุ้ง          |         | 5.59  |          | 6.30  |          | 5.19 |
|             | 498,225 |       | 574,875  |       |  252,000 |      |
| ปลา         |         | 4.19  |          | 4.14  |          |      |
|             | 800,000 |       | 960,000  |       |   21,900 | 1.53 |
|             |         |       |          |       |          |      |
|             | 600,453 |       | 630,476  |       |          |      |
|             |         |       |          |       |  169,000 | 0.13 |
|             |         |       |          |       |          |      |
|             |         |       |          |       |          |      |
|             |         |       |          |       |  591,300 | 1.03 |
|             |         |       |          |       |          |      |
|             |         |       |          |       |          |      |
|             |         |       |          |       |  810,000 | 3.59 |
|             |         |       |          |       |          |      |
|             |         |       |          |       |          |      |
|             |         |       |          |       |  600,453 | 4.92 |
|             |         |       |          |       |   ---    |      |
|             |         |       |          |       | -------- |      |
|             |         |       |          |       |          | 3.64 |
|             |         |       |          |       |          |      |
|             |         |       |          |       |          |  --- |
|             |         |       |          |       |          | ---- |
+-------------+---------+-------+----------+-------+----------+------+
| รวม         | 14,     | 1     | 15       | 1     | 16       | 10   |
|             | 316,809 | 00.00 | ,224,766 | 00.00 | ,474,501 | 0.00 |
+-------------+---------+-------+----------+-------+----------+------+

ที่มา: สมาคมผู้ผลิตอาหารสัตว์ไทย และการประมาณการ

หมายเหตุ: ปี 2555 เป็นค่าประมาณการ ปี 2556 เป็นค่าพยากรณ์

ประมาณการความต้องการวัตถุดิบอาหารสัตว์

เปรียบเทียบระหว่างปี 2554 -2556

หน่วย:ตัน

+-----------------+----------------+----------------+-----------------+
| วัตถุดิบ           | 2554           | 2555           | 2556            |
+-----------------+----------------+----------------+-----------------+
| ปลาป่น           | 639,040.5      | 682,588.6      | 645,806.7       |
|                 |                |                |                 |
| กากถั่วเหลือง      | 3,430,241.4    | 3,642,593.3    | 3,973,306.2     |
|                 |                |                |                 |
| ข้าวโพด          | 5,693,743.0    | 6,044,506.0    | 6,712,166.0     |
|                 |                |                |                 |
| ปลายข้าว         | 1,274,735.0    | 1,309,305.0    | 1,417,975.0     |
+-----------------+----------------+----------------+-----------------+

ที่มา: สมาคมผู้ผลิตอาหารสัตว์ไทย และการประมาณการ

หมายเหตุ: ปี 2555 เป็นค่าประมาณการ ปี 2556 เป็นค่าพยากรณ์

สายธุรกิจไก่ปู่ย่าพันธุ์

(ก) ลักษณะการตลาดของผลิตภัณฑ์

กลยุทธ์ในการแข่งขันที่สำคัญ

บริษัทฯ จำหน่ายลูกไก่พ่อแม่พันธุ์ให้กับบริษัทที่เกี่ยวข้องกัน คือ บริษัท กรุงไทยอาหารสัตว์ จำกัด
(มหาชน) และบริษัท ฟาร์มกรุงไทย จำกัด
และผู้เลี้ยงอิสระทั่วไปที่ทำฟาร์มเลี้ยงไก่พ่อแม่พันธุ์ทั้งในประเทศและต่างประเทศ โดยบริษัทฯ
มีความใส่ใจในเรื่องของคุณภาพและมาตรฐานของสินค้า
รวมถึงการควบคุมต้นทุนการผลิตที่ต่ำเพื่อสร้างความได้เปรียบในการแข่งขัน

ลักษณะของลูกค้า

ลูกค้าของบริษัทฯ คือ บริษัทที่เกี่ยวข้องกัน และลูกค้าทั่วไปทั้งในประเทศและต่างประเทศ

กลุ่มลูกค้าเป้าหมาย

กลุ่มลูกค้าเป้าหมาย คือ บริษัทที่เกี่ยวข้องกัน และลูกค้าทั่วไปทั้งในประเทศและต่างประเทศ

การจำหน่ายและช่องทางการจำหน่าย

บริษัทฯ จัดจำหน่ายลูกไก่พ่อแม่พันธุ์ให้กับบริษัท ฟาร์มกรุงไทย จำกัด และบริษัท กรุงไทยอาหารสัตว์
จำกัด (มหาชน) และลูกค้าอิสระทั่วไปทั้งในประเทศและต่างประเทศ

(ข) สภาพการแข่งขันภายในอุตสาหกรรม

สภาวะการตลาดของธุรกิจนี้ มีการแข่งขันค่อนข้างมาก
ซึ่งยังคงเป็นกลุ่มเดียวกับกลุ่มบริษัทที่เลี้ยงไก่เพื่อการส่งออกเป็นหลัก
แต่เนื่องจากบริษัทในกลุ่มจีเอฟพีที ทำธุรกิจครบวงจร
จึงไม่ก่อให้เกิดสภาวะการแข่งขันกับบริษัทคู่แข่งมากนัก
เนื่องจากบริษัทขายลูกไก่ให้กับบริษัทที่เกี่ยวข้องกันเป็นส่วนใหญ่

สายธุรกิจฟาร์มเลี้ยงไก่พ่อแม่พันธุ์

(ก) ลักษณะการตลาดของผลิตภัณฑ์

กลยุทธ์ในการแข่งขันที่สำคัญ

บริษัทฯ จำหน่ายลูกไก่พันธุ์เนื้อให้กับบริษัทที่เกี่ยวข้องกัน คือ บริษัท เอ็ม.เค.เอส. ฟาร์ม จำกัด
ส่วนลูกไก่พันธุ์ไข่จำหน่ายให้กับบริษัท กรุงไทยอาหารสัตว์ จำกัด (มหาชน)
และผู้เลี้ยงอิสระทั่วไปที่ทำฟาร์มเลี้ยงไก่ไข่ โดยบริษัทฯ
มีความใส่ใจในเรื่องของคุณภาพและมาตรฐานของสินค้า
รวมถึงการควบคุมต้นทุนการผลิตที่ต่ำเพื่อสร้างความได้เปรียบในการแข่งขัน

ลักษณะของลูกค้า

บริษัทฯ จำหน่ายลูกไก่พันธุ์เนื้อให้ลูกค้าเพียงรายเดียว คือ บริษัท เอ็ม.เค.เอส. ฟาร์ม จำกัด
ซึ่งเป็นบริษัทที่เกี่ยวข้องกัน เนื่องจากผู้ถือหุ้นรายใหญ่เป็นผู้ถือหุ้นกลุ่มเดียวกัน
สำหรับลูกไก่พันธุ์ไข่ส่วนหนึ่งจำหน่ายให้กับ บริษัท กรุงไทยอาหารสัตว์ จำกัด (มหาชน)
ซึ่งเป็นบริษัทที่เกี่ยวข้องกัน อีกส่วนหนึ่งจำหน่ายให้กับผู้เลี้ยงไก่ไข่ทั่วไป

กลุ่มลูกค้าเป้าหมาย

กลุ่มลูกค้าเป้าหมาย คือ บริษัทที่เกี่ยวข้องกัน และลูกค้าผู้เลี้ยงไก่ไข่ทั่วไป

การจำหน่ายและช่องทางการจำหน่าย

บริษัทฯ จำหน่ายให้กับลูกค้า คือ บริษัท เอ็ม.เค.เอส. ฟาร์ม จำกัด, บริษัท กรุงไทยอาหารสัตว์
จำกัด (มหาชน) และ ผู้เลี้ยงไก่ไข่อิสระทั่วไป

(ข) สภาพการแข่งขันภายในอุตสาหกรรม

สภาวะการตลาดของธุรกิจนี้ มีการแข่งขันค่อนข้างมาก
ซึ่งยังคงเป็นกลุ่มเดียวกับกลุ่มบริษัทที่เลี้ยงไก่เพื่อการส่งออกเป็นหลัก
แต่เนื่องจากบริษัทในกลุ่มจีเอฟพีที ทำธุรกิจเกษตรครบวงจร
จึงไม่ก่อให้เกิดสภาวะการแข่งขันกับบริษัทคู่แข่งมากนัก เนื่องจากบริษัทฯ
จำหน่ายลูกไก่ให้กับบริษัทที่เกี่ยวข้องกันเป็นส่วนใหญ่

สายธุรกิจฟาร์มเลี้ยงไก่เนื้อ

(ก) ลักษณะการตลาดของผลิตภัณฑ์

กลยุทธ์ในการแข่งขันที่สำคัญ

บริษัทฯ จำหน่ายไก่เนื้อทั้งหมดให้กับบริษัทใหญ่ คือ บริษัท จีเอฟพีที จำกัด (มหาชน)
และบริษัทร่วมทุนของบริษัทใหญ่ คือ บริษัท จีเอฟพีที นิชิเร (ประเทศไทย) จำกัด
ในการจำหน่ายผลิตภัณฑ์นั้นบริษัทฯ มีลูกค้าเพียง 2 รายซึ่งเป็นบริษัทที่เกี่ยวข้องกัน ดังนั้น
ภาวะการแข่งขันจึงไม่เกิดขึ้น และกลยุทธ์ที่สำคัญคือการที่ บริษัทฯ มีความชำนาญ
และมีประสบการณ์มาหลายสิบปี ทำให้ลูกค้ามั่นใจในคุณภาพของสินค้า แต่อย่างไรก็ตาม บริษัทฯ
ได้มีความใส่ใจในเรื่องของคุณภาพและมาตรฐานของสินค้า
รวมถึงการควบคุมต้นทุนการผลิตที่ต่ำเพื่อสร้างความได้เปรียบในการแข่งขัน

ลักษณะของลูกค้า

ลูกค้าของบริษัทฯ คือบริษัท จีเอฟพีที จำกัด (มหาชน) ซึ่งเป็นบริษัทใหญ่ และบริษัท จีเอฟพีที นิชิเร
(ประเทศไทย) จำกัด ซึ่งเป็นบริษัทร่วมทุนของบริษัทใหญ่

กลุ่มลูกค้าเป้าหมาย

กลุ่มลูกค้าเป้าหมายของบริษัทฯ คือ บริษัทใหญ่ และบริษัทร่วมทุนของบริษัทใหญ่ โดยที่ทั้ง 2
บริษัทรับซื้อไก่เนื้อทั้งหมด ของบริษัทฯ ที่ผลิตได้
เพื่อนำไปชำแหละและแปรรูปจำหน่ายทั้งในประเทศและต่างประเทศ

การจำหน่ายและช่องทางการจำหน่าย

บริษัทฯ จำหน่ายในประเทศเพียงแห่งเดียว โดยจำหน่ายให้กับบริษัท จีเอฟพีที จำกัด (มหาชน)
และบริษัท จีเอฟพีที นิชิเร (ประเทศไทย) จำกัด

(ข) สภาพการแข่งขันภายในอุตสาหกรรม

บริษัทฯ ไม่ต้องเผชิญกับสภาวะการแข่งขันในอุตสาหกรรม
เนื่องจากจำหน่ายไก่เนื้อทั้งหมดให้กับบริษัทใหญ่และบริษัทร่วมทุนของบริษัทใหญ่
ซึ่งเป็นบริษัทที่เกี่ยวข้องกัน

สายธุรกิจอาหารแปรรูป

(ก) ลักษณะการตลาดของผลิตภัณฑ์

กลยุทธ์ในการแข่งขันที่สำคัญ

นโยบายการตั้งราคาขายผลิตภัณฑ์ของบริษัทฯ ขึ้นอยู่กับปัจจัยของภาวะราคาเนื้อไก่ในประเทศ
แต่เนื่องจากเนื้อไก่ที่ซื้อจากบริษัทใหญ่เพียงแห่งเดียว ทำให้บริษัทฯ สามารถประมาณการต้นทุน
รวมทั้งสามารถควบคุมคุณภาพของวัตถุดิบได้ โดยมีการเน้นกระบวนการผลิตที่มีมาตรฐาน
โดยคำนึงถึงเรื่องคุณภาพและความปลอดภัยอย่างเข้มงวด
เน้นการพัฒนาสินค้าที่ตอบสนองต่อความต้องการของลูกค้าอย่างสม่ำเสมอ
อีกทั้งมีการพัฒนาสินค้าใหม่เพื่อให้สอดคล้องกับพฤติกรรมการเปลี่ยนแปลงของผู้บริโภคในปัจจุบัน
ตลอดจนการขยายช่องทางการจัดจำหน่าย เพื่อให้เข้าถึงผู้บริโภคมากยิ่งขึ้น ทำให้บริษัทฯ
สามารถที่จะแข่งขันกับคู่แข่งในอุตสาหกรรมเดียวกันได้

ลักษณะของลูกค้า แบ่งออกเป็น 2 กลุ่มดังนี้

กลุ่มที่ 1 ลูกค้าตลาดสด

กลุ่มที่ 2 ลูกค้าต่างจังหวัด

กลุ่มลูกค้าเป้าหมาย

ผู้บริโภคในประเทศทั่วไป ที่นิยมรับประทานไส้กรอก ผลิตภัณฑ์แปรรูปอื่น และพ่อค้าคนกลาง

การจำหน่ายและช่องทางการจำหน่าย

ผลิตภัณฑ์ของบริษัท จีเอฟ ฟูดส์ จำกัด จัดจำหน่ายในกรุงเทพฯ
และต่างจังหวัดโดยจัดตั้งศูนย์จำหน่ายหรือสาขา เช่น จังหวัด สุราษฎร์ธานี นครสวรรค์ ลำปาง
ภูเก็ต เชียงใหม่ บุรีรัมย์ นครปฐม และ หาดใหญ่ เป็นต้น ภายใต้เครื่องหมายการค้า “จีเอฟฟูดส์”
โดยที่ผู้ซื้อจะเป็นพ่อค้าคนกลาง และลูกค้าทั่วไป

(ข) สภาพการแข่งขันภายในอุตสาหกรรม

ผลิตภัณฑ์อาหารแปรรูปจากเนื้อไก่ เช่น ไส้กรอก ฯลฯ เป็นผลิตภัณฑ์ที่ผลิตจากเนื้อสัตว์
ซึ่งนิยมบริโภคกันมาก เนื่องจากเป็นอาหารที่มีคุณค่าโปรตีนสูง
มีความสะดวกและประหยัดเวลาในการบริโภค ตลาดหลักทั่วไปจะเป็นตลาดภายในประเทศ
อีกทั้งความต้องการบริโภคมีแนวโน้มเพิ่มมากขึ้นจากการเปลี่ยนแปลงพฤติกรรมและการดำเนินชีวิตของผู้บริโภค
ทำให้ผู้ประกอบการในธุรกิจอาหารแปรรูปส่งผลให้ธุรกิจผลิตอาหารแปรรูปพร้อมรับประทานขยายตัวอย่างรวดเร็ว
จึงเกิดภาวะการแข่งขันภายในอุตสาหกรรมสูงขึ้น

3. การจัดหาผลิตภัณฑ์หรือบริการ

สายธุรกิจชำแหละและแปรรูปเนื้อไก่

วัตถุดิบไก่เนื้อทั้งหมดซื้อมาจากบริษัท เอ็ม.เค.เอส. ฟาร์ม จำกัด ซึ่งเป็นบริษัทย่อยของบริษัทฯ
โดยที่บริษัทมีโรงงานชำแหละไก่เพียง 1 แห่ง ตั้งอยู่ที่จังหวัดสมุทรปราการ ในปี 2555
บริษัทมีกำลังการผลิตเท่ากับ 148,000 ตัน

ผลกระทบต่อสิ่งแวดล้อม

ผลกระทบต่อสิ่งแวดล้อมธุรกิจชำแหละไก่นี้ ไม่มีผลกระทบต่อสิ่งแวดล้อมมากนัก
แต่เนื่องจากการชำแหละไก่จะมีของเสียที่เหลือจากกระบวนการผลิต ซึ่งบริษัทฯ
ได้จัดทำบ่อบำบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่แหล่งน้ำสาธารณะ บริษัทฯ
ตระหนักและมีจิตสำนึกในการเป็นส่วนหนึ่งของสังคม ซึ่งต้องรับผิดชอบช่วยเหลือสังคม
โดยการสนับสนุนกิจกรรมของท้องถิ่นที่บริษัทฯ มีการดำเนินธุรกิจ
มีนโยบายผลิตสินค้าและบริการต่างๆ ที่เป็นมิตรต่อสิ่งแวดล้อม ปฏิบัติตามกฎหมายสิ่งแวดล้อม
ส่งเสริมกิจกรรมการดูแลรักษาธรรมชาติและอนุรักษ์พลังงาน
รวมถึงมีนโยบายที่จะส่งเสริมการใช้ผลิตภัณฑ์ที่เป็นมิตรกับสิ่งแวดล้อม

สายธุรกิจอาหารสัตว์

บริษัทฯ ซื้อวัตถุดิบ เช่น ข้าวโพด กากถั่วเหลือง โปรตีนจากพืชอื่น และส่วนผสมอาหารสัตว์
ทั้งในประเทศและต่างประเทศ ทั้งนี้ขึ้นอยู่กับปริมาณผลผลิตในประเทศและราคาเป็นสำคัญ บริษัทฯ
ประสบปัญหาการขาดแคลนวัตถุดิบที่ใช้ในการผลิตอาหารสัตว์
เนื่องจากผลผลิตในประเทศมีปริมาณไม่เพียงพอต่อความต้องการ เช่น ข้าวโพด และกากถั่วเหลือง
เป็นต้น ทำให้ต้องพึ่งพิงการนำเข้าจากต่างประเทศ นอกจากนี้ยังมีข้อจำกัดในการจัดหาวัตถุดิบ อาทิ
มาตรการการกำหนดโควต้า มาตรการด้านราคา และมาตรการด้านภาษี

ปัจจุบันบริษัทฯ มีโรงงานผลิตอาหารสัตว์ทั้งหมด 4 โรงงาน ซึ่งผลิตอาหารสัตว์บก 1 โรงงาน
และผลิตอาหารสัตว์น้ำ 2 โรงงาน โรงงานทั้ง 3 แห่ง ตั้งอยู่ในบริเวณเดียวกัน
คือที่จังหวัดสมุทรปราการ โดยมีกำลังการผลิตรวมในปี 2555 เท่ากับ 599,000 ตัน
ส่วนโรงงานผลิตอาหารสัตว์บกอีก 1 โรงงาน ตั้งอยู่ที่ อ.บ้านบึง จ.ชลบุรี มีกำลังการผลิต
512,000 ตัน นอกจากนี้ยังมีฟาร์มเลี้ยงไก่พ่อแม่พันธุ์ เพื่อผลิตไข่เชื้อจำหน่ายให้กับบริษัท
ฟาร์มกรุงไทย จำกัด ในปี 2555 บริษัทมีกำลังการผลิตรวมเท่ากับ 21 ล้านฟอง
โดยมีฟาร์มเลี้ยงไก่ 3 ฟาร์ม ซึ่งฟาร์มทั้งหมดตั้งอยู่ที่จังหวัดชลบุรี

ผลกระทบต่อสิ่งแวดล้อม

ธุรกิจอาหารสัตว์ อาจก่อให้เกิดฝุ่นและกลิ่นที่เกิดจากการผลิต
ซึ่งอาจจะสร้างความเดือดร้อนให้แก่ผู้อยู่อาศัยใกล้เคียงได้ บริษัทฯ
ได้ตระหนักในข้อนี้ดีจึงได้มีมาตรการป้องกันไม่ให้เกิดปัญหาดังกล่าวไปรบกวนบริเวณใกล้เคียง
ในปีที่ผ่านมา บริษัทฯ ไม่ประสบปัญหาการร้องเรียนจากบริเวณใกล้เคียง
ในส่วนของน้ำที่ใช้ในการผลิตอาหารสัตว์และส่วนธุรกิจฟาร์มเลี้ยงไก่พ่อแม่พันธุ์นี้
ไม่มีผลกระทบต่อสิ่งแวดล้อม เพราะมีการใช้ระบบปิดปรับอากาศ (Evaporative Cooling
System) ในการเลี้ยงสัตว์ มีการใช้แกลบรองพื้นโรงเรือนเลี้ยงสัตว์
ซึ่งเป็นผลดีต่อการเจริญเติบโตของสัตว์และยังช่วยในการกำจัดกลิ่นอีกด้วย
มีการปลูกต้นไม้ในพื้นที่บางส่วนเพื่อให้เกิดความร่มรื่นในธรรมชาติ นอกจากนี้บริษัทฯ
ได้จัดทำบ่อบำบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่แหล่งน้ำสาธารณะ บริษัทฯ
ตระหนักและมีจิตสำนึกในการเป็นส่วนหนึ่งของสังคม ซึ่งต้องรับผิดชอบช่วยเหลือสังคม
โดยการสนับสนุนกิจกรรมของท้องถิ่นที่บริษัทฯ มีการดำเนินธุรกิจ
มีนโยบายผลิตสินค้าและบริการต่างๆ ที่เป็นมิตรต่อสิ่งแวดล้อม ปฏิบัติตามกฎหมายสิ่งแวดล้อม
ส่งเสริมกิจกรรมการดูแลรักษาธรรมชาติและอนุรักษ์พลังงาน
รวมถึงมีนโยบายที่จะส่งเสริมการใช้ผลิตภัณฑ์ที่เป็นมิตรกับสิ่งแวดล้อม

สายธุรกิจไก่ปู่ย่าพันธุ์

บริษัทฯ นำเข้าไก่ปู่ย่าพันธุ์จากต่างประเทศ เพื่อผลิตลูกไก่พ่อแม่พันธุ์เนื้อ โดยจำหน่ายให้กับบริษัท
ฟาร์มกรุงไทย จำกัด และบริษัท กรุงไทยอาหารสัตว์ จำกัด (มหาชน) ซึ่งเป็นบริษัทที่เกี่ยวข้องกัน
โดยในปี 2555 บริษัทฯ มีกำลังการผลิตลูกไก่พ่อแม่พันธุ์เท่ากับ 1,000,000 ตัว
โดยมีฟาร์มเลี้ยงไก่ 4 ฟาร์ม ซึ่งฟาร์มทั้งหมดตั้งอยู่ที่จังหวัดชลบุรี

ผลกระทบต่อสิ่งแวดล้อม

ธุรกิจฟาร์มเลี้ยงไก่ปู่ย่าพันธุ์ ได้รับการรับรองจากกรมปศุสัตว์ กระทรวงเกษตรและสหกรณ์
ในเรื่องของการปฏิบัติทางการเกษตรที่ดีสำหรับฟาร์มไก่พันธุ์ และสถานที่ฟักไข่สัตว์ปีก
ธุรกิจนี้ไม่มีผลกระทบต่อสิ่งแวดล้อม เพราะมีการใช้ระบบปิดปรับอากาศ (Evaporative Cooling
System) ในการเลี้ยงสัตว์ มีการใช้แกลบรองพื้นโรงเรือนเลี้ยงสัตว์
ซึ่งเป็นผลดีต่อการเจริญเติบโตของสัตว์และยังช่วยในการกำจัดกลิ่นอีกด้วย
มีการปลูกต้นไม้ในพื้นที่บางส่วนเพื่อให้เกิดความร่มรื่นในธรรมชาติ
นอกจากนี้บริษัทได้จัดทำบ่อบำบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่แหล่งน้ำสาธารณะ บริษัทฯ
ตระหนักและมีจิตสำนึกในการเป็นส่วนหนึ่งของสังคม ซึ่งต้องรับผิดชอบช่วยเหลือสังคม
โดยการสนับสนุนกิจกรรมของท้องถิ่นที่บริษัทฯ มีการดำเนินธุรกิจ
มีนโยบายผลิตสินค้าและบริการต่างๆ ที่เป็นมิตรต่อสิ่งแวดล้อม ปฏิบัติตามกฎหมายสิ่งแวดล้อม
ส่งเสริมกิจกรรมการดูแลรักษาธรรมชาติและอนุรักษ์พลังงาน
รวมถึงมีนโยบายที่จะส่งเสริมการใช้ผลิตภัณฑ์ที่เป็นมิตรกับสิ่งแวดล้อม

สายธุรกิจฟาร์มเลี้ยงไก่พ่อแม่พันธุ์

บริษัทฯ ซื้อลูกไก่พ่อแม่พันธุ์เนื้อจากบริษัทที่เกี่ยวข้องกัน คือ บริษัท จีพี บรีดดิ้ง จำกัด เพื่อนำมาผลิตลูกไก่พันธุ์เนื้อ ในส่วนลูกไก่พ่อแม่พันธุ์ไข่นั้นซื้อมาจากต่างประเทศ เพื่อนำมาผลิตลูกไก่พันธุ์ไข่ โดยมีฟาร์มไก่เนื้อจำนวน 5 ฟาร์ม และฟาร์มไก่ไข่ จำนวน 1 ฟาร์ม ซึ่งฟาร์มทั้งหมดตั้งอยู่ที่จังหวัดชลบุรี ในปี 2555 บริษัทฯ มีกำลังการผลิตเท่ากับ 90 ล้านตัวในส่วนของลูกไก่เนื้อ ส่วนลูกไก่ไข่ มีกำลังการผลิตเท่ากับ 5 ล้านตัว

ผลกระทบต่อสิ่งแวดล้อม

ธุรกิจโรงฟักไข่ได้รับการรับรองจากกรมปศุสัตว์ กระทรวงเกษตรและสหกรณ์
ในเรื่องของการปฏิบัติทางการเกษตรที่ดีสำหรับฟาร์มไก่พันธุ์ และสถานที่ฟักไข่สัตว์ปีก
ธุรกิจนี้ไม่มีผลกระทบต่อสิ่งแวดล้อม เพราะมีการใช้ระบบปิดปรับอากาศ (Evaporative Cooling
System) ในการเลี้ยงสัตว์ มีการใช้แกลบรองพื้นโรงเรือนเลี้ยงสัตว์
ซึ่งเป็นผลดีต่อการเจริญเติบโตของสัตว์และยังช่วยในการกำจัดกลิ่นอีกด้วย
มีการปลูกต้นไม้ในพื้นที่บางส่วนเพื่อให้เกิดความร่มรื่นในธรรมชาติ นอกจากนี้บริษัทฯ
ได้จัดทำบ่อบำบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่แหล่งน้ำสาธารณะ บริษัทฯ
ตระหนักและมีจิตสำนึกในการเป็นส่วนหนึ่งของสังคม ซึ่งต้องรับผิดชอบช่วยเหลือสังคม
โดยการสนับสนุนกิจกรรมของท้องถิ่นที่บริษัทฯ มีการดำเนินธุรกิจ
มีนโยบายผลิตสินค้าและบริการต่างๆ ที่เป็นมิตรต่อสิ่งแวดล้อม ปฏิบัติตามกฎหมายสิ่งแวดล้อม
ส่งเสริมกิจกรรมการดูแลรักษาธรรมชาติและอนุรักษ์พลังงาน
รวมถึงมีนโยบายที่จะส่งเสริมการใช้ผลิตภัณฑ์ที่เป็นมิตรกับสิ่งแวดล้อม

สายธุรกิจฟาร์มเลี้ยงไก่เนื้อ

บริษัทฯ ซื้อลูกไก่เนื้อ ซึ่งเป็นวัตถุดิบหลักจากบริษัทที่เกี่ยวข้องกัน คือบริษัท ฟาร์มกรุงไทย จำกัด
ส่วนอาหารที่ใช้เลี้ยงไก่ ซื้อมาจากบริษัทที่เกี่ยวข้องกันเช่นกัน คือบริษัท กรุงไทยอาหารสัตว์ จำกัด
(มหาชน) ปัจจุบันบริษัทฯ มีฟาร์มเลี้ยงไก่ทั้งหมด 12 ฟาร์ม ซึ่งตั้งอยู่ที่จังหวัดชลบุรี
โดยมีกำลังการผลิตในปี 2555 เท่ากับ 73 ล้านตัว

ผลกระทบต่อสิ่งแวดล้อม

ธุรกิจฟาร์มเลี้ยงไก่เนื้อได้รับการรับรองจากกรมปศุสัตว์ กระทรวงเกษตรและสหกรณ์
ในเรื่องของการปฏิบัติทางการเกษตรที่ดีสำหรับฟาร์มเลี้ยงไก่เนื้อ
ธุรกิจนี้ไม่มีผลกระทบต่อสิ่งแวดล้อม เพราะมีการใช้ระบบปิดปรับอากาศ (Evaporative Cooling
System) ในการเลี้ยงสัตว์ อีกทั้งได้มีการใช้แกลบรองพื้นโรงเรือนเลี้ยงสัตว์
ซึ่งเป็นผลดีต่อการเจริญเติบโตของสัตว์และยังช่วยในการกำจัดกลิ่นอีกด้วย
มีการปลูกต้นไม้ในพื้นที่บางส่วนเพื่อให้เกิดความร่มรื่นในธรรมชาติ นอกจากนี้บริษัทฯ
ยังได้จัดทำบ่อบำบัดน้ำเสียเพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่แหล่งน้ำสาธารณะ
บริษัทฯ ตระหนักและมีจิตสำนึกในการเป็นส่วนหนึ่งของสังคม ซึ่งต้องรับผิดชอบช่วยเหลือสังคม
โดยการสนับสนุนกิจกรรมของท้องถิ่นที่บริษัทฯ มีการดำเนินธุรกิจ
มีนโยบายผลิตสินค้าและบริการต่างๆ ที่เป็นมิตรต่อสิ่งแวดล้อม ปฏิบัติตามกฎหมายสิ่งแวดล้อม
ส่งเสริมกิจกรรมการดูแลรักษาธรรมชาติและอนุรักษ์พลังงาน
รวมถึงมีนโยบายที่จะส่งเสริมการใช้ผลิตภัณฑ์ที่เป็นมิตรกับสิ่งแวดล้อม

สายธุรกิจอาหารแปรรูป

วัตถุดิบเนื้อไก่ ซื้อจากบริษัทใหญ่ คือบริษัท จีเอฟพีที จำกัด (มหาชน) เพียงแห่งเดียว
ดังนั้นจึงไม่ประสบปัญหาการจัดหาวัตถุดิบ
โรงงานผลิตผลิตภัณฑ์อาหารแปรรูปนี้ตั้งอยู่ที่จังหวัดสมุทรปราการ ในปี 2555 มีกำลังการผลิตเท่ากับ
6,600 ตัน

ผลกระทบต่อสิ่งแวดล้อม

ธุรกิจการผลิตผลิตภัณฑ์อาหารแปรรูปไม่มีผลกระทบต่อสิ่งแวดล้อม
แต่เนื่องจากการผลิตผลิตภัณฑ์อาหารแปรรูปจะมีของเสียที่เหลือจากกระบวนการผลิต ซึ่งบริษัทฯ
ได้จัดทำบ่อบำบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่แหล่งน้ำสาธารณะ บริษัทฯ
ตระหนักและมีจิตสำนึกในการเป็นส่วนหนึ่งของสังคม ซึ่งต้องรับผิดชอบช่วยเหลือสังคม
โดยการสนับสนุนกิจกรรมของท้องถิ่นที่บริษัทฯ มีการดำเนินธุรกิจ
มีนโยบายผลิตสินค้าและบริการต่างๆ ที่เป็นมิตรต่อสิ่งแวดล้อม ปฏิบัติตามกฎหมายสิ่งแวดล้อม
ส่งเสริมกิจกรรมการดูแลรักษาธรรมชาติและอนุรักษ์พลังงาน
รวมถึงมีนโยบายที่จะส่งเสริมการใช้ผลิตภัณฑ์ที่เป็นมิตรกับสิ่งแวดล้อม

4. งานที่ยังไม่ได้ส่งมอบ

-ไม่มี-